|

52011PC0384

Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Tarybos reglamentas (EB) Nr. 617/2009, kuriuo leidžiama pradėti naudoti aukštos kokybės galvijienos autonominę importo tarifų kvotą  /* KOM/2011/0384 galutinis - COD 2011/0169 */

	AIŠKINAMASIS MEMORANDUMASPASIŪLYMO APLINKYBĖS-  Bendrosios aplinkybės1998 m. vasario 13 d. Pasaulio prekybos organizacijos (PPO) Ginčų sprendimo tarybos (GST) patvirtintose komisijos ir apeliacinio komiteto ataskaitose dėl bylos European Communities – Measures Concerning Meat and Meat Products (Hormones) („Europos Bendrijos – Su mėsa ir mėsos produktais susijusios priemonės (hormonai)“)[1], skelbiama, jog Bendrijos draudimas importuoti mėsą ir mėsos produktus iš galvijų, kuriems buvo naudoti tam tikri augimą skatinantys hormonai, yra nesuderinamas su Susitarimu dėl sanitarinių ir fitosanitarinių priemonių taikymo. Jungtinės Amerikos Valstijos ir Kanada paprašė GST leidimo sustabdyti nuolaidų Bendrijai už 116,8 mln. USD ir atitinkamai 11,3 mln. CAD per metus taikymą, ir jį gavo.Bendrija atsižvelgė į GST sprendimą ir įvykdė jos rekomendacijas priėmusi 2003 m. rugsėjo 22 d. Europos Parlamento ir Tarybos direktyvą 2003/74/EB, kuria iš dalies pakeista 1996 m. balandžio 29 d. Tarybos direktyva 96/22/EB dėl draudimo vartoti gyvulininkystėje tam tikras medžiagas, turinčias hormoninį ar tirostatinį poveikį, bei beta antagonistus. Vis dėlto Jungtinės Valstijos ir Kanada manė, kad PPO įsipareigojimų Sąjunga vis dar nesilaiko ir kad todėl jos gali toliau taikyti sankcijas. Bendrija paprieštaravo, kad sankcijos būtų toliau taikomos naujų PPO bylų atžvilgiu.2008 m. kovo 31 d. komisija byloje United States – Continued Suspension of Obligations in the EC – Hormones Dispute and Canada – Continued Suspension of Obligations in the EC – Hormones Dispute („Jungtinės Valstijos – tolesnis įsipareigojimų netaikymas Europos Bendrijoje – ginčas dėl hormonų naudojimo ir Kanada – tolesnis įsipareigojimų netaikymas Europos Bendrijoje – ginčas dėl hormonų naudojimo) padarė išvadą, kad Jungtinės Valstijos ir Kanada padarė tam tikrus procedūrinius pažeidimus. Tačiau ji taip pat padarė išvadą, kad Europos Bendrijos tik iš dalies panaikino priemonę, kuri byloje EC – Hormones („EB – Hormonai“) neatitiko Susitarimo dėl sanitarinių ir fitosanitarinių priemonių taikymo.2008 m. spalio 16 d. apeliacinis komitetas iš dalies panaikino komisijos išvadas dėl procedūrinių pažeidimų; jis nustatė, kad kai kurios išvados dėl kaltinimo nepanaikinus priemonės, neatitinkančios Susitarimo dėl sanitarinių ir fitosanitarinių priemonių taikymo, negali būti pripažintos. Apeliacinis komitetas rekomendavo Ginčų sprendimo tarybai, kad ji paprašytų Jungtinių Valstijų, Kanados ir Europos Bendrijų nedelsiant pradėti PPO Ginčų sprendimo susitarimo 21 straipsnio 5 dalyje numatytas procedūras, siekiant išspręsti, ar jų ginčas dėl to, ar Europos Bendrijos panaikino priemonę, kuri, kaip nustatyta byloje „ EC – Hormones“ („EB – Hormonai“), neatitiko Susitarimo dėl sanitarinių ir fitosanitarinių priemonių taikymo, ir dėl to, ar Jungtinių Valstijų ir Kanados sustabdytas nuolaidų taikymas išlieka teisiškai galiojančiu.2008 m. gruodžio 22 d. Bendrija paprašė pagal PPO Ginčų sprendimo susitarimo 21 straipsnio 5 dalį surengti su Jungtinėmis Valstijomis ir Kanada konsultacinius susitikimus dėl pirminių bylų Hormones („Hormonai“). Tokie konsultaciniai susitikimai įvyko.Tuo pat metu Komisija ir Jungtinės Valstijos, siekdamos užbaigti šį ilgalaikį transatlantinį prekybos ginčą, ieškojo galimybių, kaip išspręsti šį ginčą išlaikant savo poziciją dėl Sąjungos priemonių atitikties Pasaulio prekybos organizacijos taisyklėms. Tokio pat sprendimo buvo ieškoma su Kanada.2009 m. gegužės mėn. surastas praktinis problemos sprendimas: Sąjunga galėtų leisti pradėti naudoti papildomą aukštos kokybės galvijienos autonominę tarifinę kvotą didžiausio palankumo statuso (DPS) sąlygomis, o Jungtinės Valstijos galėtų sumažinti sankcijų dydį. Nuspręsta, kad toks sprendimas būtų tinkamas būdas prekybos ryšiams pagerinti ir tolesniam ginčo plitimui išvengti.2009 m. gegužės 12 d. Tarybos raštu patvirtintas ir 2009 m. gegužės 13 d.[2] Ženevoje pasirašytas atitinkamas Jungtinių Amerikos Valstijų ir Europos Komisijos susitarimo memorandumas dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Amerikos Valstijų kai kuriems Europos Bendrijų produktams taikomų padidintų muito tarifų. Jame numatyta trijų etapų tvarka, pagal kurią Jungtinės Valstijos laipsniškai mažina Sąjungos produktams taikomą sankcijų dydį, o Sąjunga laipsniškai didina aukštos kokybės galvijienos, kuriai nebuvo naudoti augimo hormonai, tarifinę kvotą. Pirmame etape taikoma aukštos kokybės galvijienos 20 000 tonų tarifinė kvota nustatyta Tarybos reglamentu (EB) Nr. 617/2009. Antrame etape Jungtinės Valstijos panaikins visas likusias sankcijas, o Sąjunga šią tarifinę kvotą padidins dar 25 000 tonų.2011 m. kovo 17 d. Komisija taip pat pasirašė Kanados vyriausybės ir Europos Komisijos susitarimo memorandumą dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Kanados kai kuriems Europos Bendrijų produktams taikomų padidintų muito tarifų[3]. Šiuo susitarimo memorandumu sustabdomos visos Kanados taikomos sankcijos ir numatoma padidinti Sąjungos aukštos kokybės galvijienos autonominę tarifinę kvotą 1 500 tonų (pirmame etape) ir papildomai 1 700 tonų (antrame etape). JAV ir Kanados susitarimo memorandumuose numatyti pirmo ir antro etapo laikotarpiai yra vienodi. Visų pirma numatyta, kad antras etapas pagal abu memorandumus įprastomis sąlygomis prasidės 2012 m. rugpjūčio 1 d.-  Pasiūlymo pagrindas ir tikslaiKad esamą aukštos kokybės galvijienos tarifinę kvotą būtų galima padidinti tiek, kiek pirmiau nurodyta, iki iš viso 21 500 tonų (pirmame etape) ir vėliau, antrame etape, kuris pagal abu susitarimo memorandumus prasidės 2012 m. rugpjūčio 1 d., – iki 48 200 tonų, teisėkūros procedūra turi būti pradėta laiku.Tai taip pat būtina siekiant įgyvendinti 2011 m. kovo 8 d. Europos Parlamento rezoliuciją, kuria Komisija raginama užtikrinti, kad ieškant būdų „galvijienos hormonų“ ginčui išspręsti, būtų galima sustabdyti sankcijų taikymą ES produktams ir kartu garantuoti, kad galvijienos į ES importas atitiks ES reikalavimus[4].TEISINIAI PASIŪLYMO ASPEKTAI-  Siūlomų veiksmų santraukaŠiuo pasiūlymu siekiama, kad Europos Parlamentas ir Taryba pakeistų šiuo metu galiojantį reglamentą, kuriuo leidžiama pradėti naudoti aukštos kokybės galvijienos autonominę importo tarifinę kvotą, siekiant įgyvendinti su atitinkamai Jungtinėmis Amerikos Valstijomis ir Kanada pasirašytame susitarimo memorandume nustatytų etapų priemones.Be to, darant reglamento pakeitimus, Komisijos įgyvendinimo įgaliojimai būtų tinkamai suderinti su Lisabonos sutartimi.-  Teisinis pagrindasSutarties dėl Europos Sąjungos veikimo 207 straipsnis.-  Subsidiarumo principasPasiūlymas priklauso Sąjungos išimtinei kompetencijai, kaip nurodyta Sutarties dėl Europos Sąjungos veikimo 3 straipsnio 1 dalies e punkte. Todėl subsidiarumo principas netaikomas.-  Proporcingumo principasPasiūlymas atitinka proporcingumo principą.-  Pasirinkta priemonėSiūloma priemonė – Europos Parlamento ir Tarybos reglamentas.Kitos priemonės būtų netinkamos dėl šios priežasties – reglamentas turi būti iš dalies keičiamas kitu reglamentu.POVEIKIS BIUDŽETUIŠiai tarifinei kvotai toliau būtų taikomas nulinis muito mokestis. Atsižvelgiant į būsimą galvijienos rinkos padėtį, aukštos kokybės galvijienos importas pagal Reglamentu (EB) Nr. 810/2008 nustatytą kvotą arba netaikant kvotos, gali būti panaikintas. Tai gali reikšti Sąjungos vidaus išteklių praradimą (žr. finansinę pažymą).2011/0169 (COD)PasiūlymasEUROPOS PARLAMENTO IR TARYBOS REGLAMENTASkuriuo iš dalies keičiamas Tarybos reglamentas (EB) Nr. 617/2009, kuriuo leidžiama pradėti naudoti aukštos kokybės galvijienos autonominę importo tarifų kvotąEUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 207 straipsnį,atsižvelgdami į Europos Komisijos pasiūlymą,perdavę įstatymo galią turinčio teisės akto projektą nacionaliniams parlamentams,laikydamiesi įprastos teisėkūros procedūros,kadangi:1.  2009 m. gegužės 12 d. Tarybos raštu patvirtintas ir 2009 m. gegužės 13 d. Ženevoje pasirašytas Jungtinių Amerikos Valstijų ir Europos Komisijos susitarimo memorandumas dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Amerikos Valstijų kai kuriems Europos Bendrijų produktams taikomų padidintų muito tarifų. Tuo susitarimo memorandumu siekiama išspręsti Pasaulio prekybos organizacijoje užsitęsusį Europos Sąjungos ir Jungtinių Amerikos Valstijų ginčą dėl galvijienos hormonų byloje European Communities – Measures Concerning Meat and Meat Products (Hormones) (DS 26) („Europos Bendrijos – su mėsa ir mėsos produktais susijusios priemonės (Hormonai) (byla DS 26)“).2.  Kaip nurodyta 2011 m. kovo 17 d. Ženevoje pasirašytame Susitarimo memorandume, Kanados vyriausybė ir Europos Komisija susitarė dėl rekomendacijų, taikomų nustatant aukštos kokybės galvijienos importo į Europos Sąjungą etapus ir Kanados tam tikriems Sąjungos produktams taikomų padidintų muito mokesčių dydį, sprendžiant PPO vykstantį ginčą byloje European Communities — Measures Concerning Meat and Meat Products (Hormones) (DS 48) („Europos Bendrijos – su mėsa ir mėsos produktais susijusios priemonės (Hormonai) (byla DS 48)“).3.  Abiejuose memorandumuose numatyta trijų etapų tvarka, pagal kurią mažinamas Sąjungos produktams taikomų Jungtinių Valstijų ir Kanados sankcijų dydis. Sąjunga laipsniškai didina aukštos kokybės galvijienos, kuriai nebuvo naudoti augimo hormonai, tarifinę kvotą, ir visapusiškai laikosi kitų ES importo reikalavimų.4.  Pasirašius susitarimo memorandumą su Jungtinėmis Valstijomis, Tarybos reglamentu (EB) Nr. 617/2009[5] leista pradėti naudoti 20 000 tonų aukštos kokybės šviežios, atšaldytos ar sušaldytos galvijienos, kurios KN kodai yra 0201, 0202, 02061095 ir 02062991, metinę Bendrijos importo tarifinę kvotą (pirmasis etapas), išreikštą produkto svoriu.5.  Susitarimo memorandume su Kanados vyriausybe numatyta pradinį 20 000 tonų kiekį padidinti 1 500 tonų. Jame taip pat numatyta, kad Kanada visas likusias sankcijas panaikins iš karto po to, kai bus pasirašytas susitarimo memorandumas.6.  Remiantis su Jungtinėmis Amerikos Valstijomis pasirašytame susitarimo memorandume nustatytu tvarkaraščiu, kai abi susitariančiosios šalys pereis į antrą susitarimo memorandumo vykdymo etapą, kuriame Jungtinės Amerikos Valstijos turės panaikinti dabar taikomas likusias sankcijas, tos tarifinės kvotos kiekis bus padidintas 25 000 tonų.7.  Remiantis su Kanados vyriausybe pasirašytame susitarimo memorandume nustatytu tvarkaraščiu, kai abi susitariančiosios šalys pereis į antrą susitarimo memorandumo vykdymo etapą, tos tarifinės kvotos kiekis bus padidintas 3 200 tonų.8.  Siekiant užtikrinti vienodas Reglamento (EB) Nr. 617/2009 įgyvendinimo sąlygas, įgyvendinimo įgaliojimai turėtų būti suteikti Komisijai. Visų pirma, Komisija turėtų būti įgaliota iš dalies ar visiškai sustabdyti tarifinės kvotos taikymą, jei Jungtinės Amerikos Valstijos arba Kanada nevykdys atitinkamame memorandume suplanuotų etapų arba nuo jų nukryps. Komisija šiais įgaliojimais turėtų naudotis vadovaudamasi 2011 m. vasario 16 d. Europos Parlamento ir Tarybos reglamentu (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai[6].9.  Todėl Reglamentas (EB) Nr. 617/2009 turėtų būti atitinkamai iš dalies pakeistas,PRIĖMĖ ŠĮ REGLAMENTĄ:1 straipsnisReglamentas (EB) Nr. 617/2009 iš dalies keičiamas taip:(1) 1 straipsnis iš dalies keičiamas taip:a) 1 dalis pakeičiama taip:„1. Leidžiama pradėti naudoti 21 500 tonų aukštos kokybės šviežios, atšaldytos ar sušaldytos galvijienos, kurios KN kodai yra 0201, 0202, 0206 10 95 ir 0206 29 91, produkto svoriu išreikštą metinę Sąjungos importo tarifinę kvotą, kurios eilės numeris 09.4449.b) Įterpiamas 1a punktas:„1a. Nuo 2012 m. rugpjūčio 1d. 1 dalyje nurodyta metinė Sąjungos importo tarifinė kvota padidinama iki 48 200 tonų, išreikštų produkto svoriu.“(2) 2 straipsnis pakeičiamas taip:„2 straipsnis1. 1 straipsnyje nurodytą tarifinę kvotą administruoja Komisija, laikydamasi 2a straipsnio 2 dalyje nurodytos tvarkos.2. Komisija gali iš dalies arba visiškai sustabdyti 1 straipsnyje nurodytos tarifinės kvotos taikymą, jei Jungtinės Amerikos Valstijos arba Kanada nevykdo Jungtinių Amerikos Valstijų ir Europos Komisijos susitarimo memorandume* arba atitinkamai Kanados ir Europos Komisijos susitarimo memorandume** suplanuotų etapų. Komisija laikosi 2a straipsnio 2 dalyje nustatytos tvarkos.* Tarybos 2009 m. gegužės 12 d. raštu patvirtintas ir 2009 m. gegužės 13 d. Ženevoje pasirašytas Jungtinių Amerikos Valstijų ir Europos Komisijos susitarimo memorandumas dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Amerikos Valstijų kai kuriems Europos Bendrijų produktams taikomų padidintų muito tarifų.** 2011 m. kovo 17 d. pasirašytas Kanados vyriausybės ir Europos Komisijos susitarimo memorandumas dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Kanados kai kuriems Europos Bendrijų produktams taikomų padidintų muito tarifų.(3) Įterpiamas 2a straipsnis:„2a straipsnis1. Komisijai padeda pagal [Reglamento (EB) Nr. 1234/2007] [dabar rengiama nauja 1234R2007 redakcija ] [195 straipsnio 1 dalį] įsteigtas Bendro žemės ūkio rinkų organizavimo vadybos komitetas.2. Jei yra nuoroda į šią dalį, taikomas Reglamento (ES) Nr. 182/2011 5 straipsnis.2 straipsnisŠis reglamentas įsigalioja septintą dieną po jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas valstybėse narėse.Priimta [...]Europos Parlamento vardu Tarybos varduPirmininkas PirmininkasFINANSINĖ PAŽYMA |DATA: 2011 5 23 |1. | BIUDŽETO IŠLAIDŲ KATEGORIJA 12 skyrius. Muitai ir kiti mokesčiai | ASIGNAVIMAI: DB2012: 19 171.2 |2. | PAVADINIMAS Pasiūlymas dėl EUROPOS PARLAMENTO IR TARYBOS REGLAMENTO, kuriuo iš dalies keičiamas Tarybos reglamentas (EB) Nr. 617/2009, kuriuo leidžiama pradėti naudoti aukštos kokybės galvijienos autonominę importo tarifų kvotą |3. | TEISINIS PAGRINDAS Sutarties dėl Europos Sąjungos veikimo 207 straipsnis. |4. | TIKSLAI Leisti pradėti naudoti ir keisti aukštos kokybės šviežios, atšaldytos ar sušaldytos galvijienos autonominę importo tarifinę kvotą. |5. | FINANSINIS POVEIKIS | 12 MĖNESIŲ LAIKOTARPIS (mln. EUR) | EINAMIEJI FINANSINIAI METAI 2011 (mln. EUR) | KITI FINANSINIAI METAI 2012 (mln. EUR) |5.0 | IŠLAIDOS - IŠ EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) - IŠ NACIONALINIO BIUDŽETO - KITOS | - | - | - |5.1 | ĮPLAUKOS - EB NUOSAVIEJI IŠTEKLIAI (MOKESČIAI IR (ARBA) MUITAI) | - | - | - 4.6 |2013 | 2014 | 2015 | 2016 |5.0.1 | NUMATOMOS IŠLAIDOS | - | - | - | - |5.1.1 | NUMATOMOS PAJAMOS | - | - | - | - |5.2 | APSKAIČIAVIMO METODAS |6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ? | TAIP NE |6.1 | AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP NE |6.2 | AR REIKĖS SKIRTI PAPILDOMĄ BIUDŽETĄ? | TAIP NE |6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE |PASTABOS: Šia priemone siekiama pakeisti metinę aukštos kokybės galvijienos autonominę importo tarifų kvotą, atsižvelgiant į ES ir JAV ir ES ir Kanados susitarimo memorandumą dėl galvijienos hormonų. Iš pradžių ši kvota buvo nustatyta Tarybos reglamentu (EB) Nr. 617/2009. ES ir Kanados susitarimo memorandume nustatytame pirmame etape tarifinė kvota padidinama 1 500 tonų. Kaip numatyta ES ir JAV susitarimo memorandume ir ES ir Kanados susitarimo memorandume, antrame etape (nuo 2012 m. rugpjūčio mėn.) tarifinę kvotą numatoma padidinti 26 700 tonų. Kvotai taikomas muito mokestis yra lygus 0. Kvotos padidinimas nuo 20 000 tonų iki 48 000 tonų didžia dalimi reikš kiekius, kurių nebūtų buvę galima importuoti, jei nebūtų taikoma ši tarifinė kvota. Tačiau ribotų nedidelių kiekių atveju ji gali būti taikoma kiekiams, kurie jau buvo importuoti taikant visą importo mokestį. Šiame etape tikslius kiekius nustatyti sunku. Remiantis prielaida, kad ne daugiau kaip 5 % naujos papildomos kvotos galėtų būti panaudota jau importuotiems kiekiams, laikant, kad bekaulės mėsos kaina yra 10 000 EUR/t, ir taikant DPS muitų tarifus, didžiausias poveikio praradimas būtų apytiksliai lygus 4,6 mln. EUR grynosios sumos, atskaičius valstybei narei tenkančias surinkimo išlaidas*. *(5 % x 28 200) x (10 000 EUR/t x 12,8 %+3,034 EUR/t)= 6,08 mln. EUR. Grynoji suma, atskaičius surinkimo išlaidas, kurios sudaro 25 %: 6,08 mln. EUR x (1 - 25 %)= 4,6 mln. EUR |[1] Bylos WT/DS26 ir 48.[2] 2009 m. rugsėjo 30 d. dokumentas WT/DS26/28.[3] 2011 m. kovo 22 d. dokumentas WT/DS48/26.[4] 2011 m. kovo 8 d. Europos Parlamento rezoliucija dėl ES žemės ūkio ir tarptautinės prekybos, 2010/2110(INI).[5] OL L 182, 2009 7 15, p. 1.[6] OL L 55, 2011 2 28, p. 13.


title: Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Tarybos reglamentas (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai

text:
|

52010PC0537

	[pic] | EUROPOS KOMISIJA |Briuselis, 2010.9.30KOM(2010) 537 galutinis2010/0266 (COD)PasiūlymasEUROPOS PARLAMENTO IR TARYBOS REGLAMENTASkuriuo iš dalies keičiamas Tarybos reglamentas (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtraiAIŠKINAMASIS MEMORANDUMASPASIŪLYMO APLINKYBĖSSuderinimas su Sutartimi dėl Europos Sąjungos veikimo (SESV)Sutartyje dėl Europos Sąjungos veikimo (toliau – Sutartis) skiriami Komisijai suteikiami įgaliojimai priimti bendro pobūdžio įstatymo galios neturinčius teisės aktus, skirtus neesminėms įstatymo galią turinčio teisės akto nuostatoms papildyti ar iš dalies pakeisti, kaip nustatyta Sutarties 290 straipsnio 1 dalyje (deleguotieji aktai), ir Komisijai suteikiami įgaliojimai priimti vienodas teisiškai privalomų Sąjungos aktų įgyvendinimo sąlygas, kaip nustatyta Sutarties 291 straipsnio 2 dalyje (įgyvendinimo aktai).Deleguotųjų aktų atveju teisės aktų leidėjas suteikia Komisijai įgaliojimą priimti norminamojo pobūdžio aktus. Įgyvendinimo aktų atveju aplinkybės labai skiriasi. Iš tiesų už teisiškai privalomų Europos Sąjungos teisės aktų įgyvendinimą visų pirma atsako valstybės narės. Tačiau jei įstatymo galią turinčiam teisės aktui taikyti reikalingos vienodos įgyvendinimo sąlygos, Komisija įgaliojama priimti šiuos teisės aktus.Reglamento (EB) Nr. 1698/2005[1] suderinimo su naujomis Sutarties taisyklėmis procesas grindžiamas dabartinių Komisijai suteiktų įgyvendinimo įgaliojimų, kurie priimti remiantis reglamentais (EB) Nr. 1974/2006 ir Nr. 1975/2006, skirstymu pagal naują filosofiją, pagal kurią skiriamos įgyvendinamojo pobūdžio ir deleguojamojo pobūdžio priemonės.Šio proceso rezultatas – Reglamento (EB) Nr. 1698/2005 pakeitimo pasiūlymo projektas. Šiuo projektu teisės aktų leidėjui suteikiamas įgaliojimas nustatyti kaimo plėtros politikos pagrindus. Teisės aktų leidėjas nustato bendras politikos kryptis ir bendrus principus, kuriais ši politika yra grindžiama. Taigi teisės aktų leidėjas nustato minėtos konkrečios politikos tikslus ir strateginio požiūrio, programavimo, taip pat papildomumo, nuoseklumo ir derėjimo su kitomis Sąjungos politikos kryptimis principus. Teisės aktų leidėjas taip pat nustato partnerystės, subsidiarumo, vyrų ir moterų lygybės ir nediskriminavimo principus.Pagal Sutarties 290 straipsnį teisės aktų leidėjas paveda Komisijai užduotį papildyti arba iš dalies pakeisti tam tikras neesmines jo programos nuostatas. Todėl Komisijos deleguotuoju aktu galima nustatyti papildomas nuostatas, būtinas tinkamam teisės aktų leidėjo nustatytos sistemos veikimui užtikrinti. Todėl Komisija, siekdama nustatyti taisyklės, pagal kurią parama kaimo plėtrai neturėtų būti teikiama programoms, atitinkančioms reikalavimus paramai pagal bendro rinkos organizavimo priemones gauti (5 straipsnio 6 dalis), išimtis priima deleguotuosius aktus. Teisės aktų leidėjas taip pat suteikia Komisijai įgaliojimą nustatyti išsamias visų priemonių įgyvendinimo ir techninės pagalbos teikimo sąlygas siekdamas užtikrinti, kad šios sąlygos būtų taikomos nuosekliai laikantis ES politikos reikalavimų, prioritetų ir teisės (20, 32, 36, 38, 52, 63 ir 66 straipsniai). Be to, Komisija priima deleguotuosius aktus, susijusius su išsamiomis išmokų sumažinimo ir neskyrimo taisyklėmis (51 straipsnio 4 dalis). Komisija taip pat nustato kiekvienos krypties lankstumo ribas (70 straipsnio 1 dalis) ir išsamias kitų formų paramos, išskyrus negrąžinamą tiesioginę paramą, skyrimo taisykles (71 straipsnio 5 dalis). Komisija nustato išsamias kontrolės taisykles (74 straipsnio 4 dalis). Galiausiai Komisija priima specialias pereinamojo laikotarpio priemones (92 straipsnio 1 dalis).Pagal Sutarties 291 straipsnį valstybės narės atsakingos už teisės aktų leidėjo nustatytos sistemos įgyvendinimą. Tačiau, siekiant išvengti konkurencijos iškraipymo arba veiklos vykdytojų diskriminacijos, būtina užtikrinti, kad valstybėse narėse programa būtų įgyvendinama vienodai. Todėl pagal Sutarties 291 straipsnio 2 dalį teisės aktų leidėjas įgalioja Komisiją užtikrinti, kad būtų vykdomi reikalavimai, susiję su vienodų sąlygų taikymu teikiant kaimo plėtros programas (18 straipsnio 3 dalis), tvirtinant programas (18 straipsnio 4 dalis), tvirtinant persvarstytas programas (19 straipsnio 2 dalis), taip pat nustatant Komisijos sprendimu patvirtintinus pakeitimus (19 straipsnio 2 dalis), ilgesnius įsipareigojimų laikotarpius (39 straipsnio 3 dalis, 40 straipsnio 2 dalis ir 47 straipsnio 1 dalis) ir konkrečias nuostatas dėl plotų ribų nustatymo (50 straipsnio 4 dalis), kuriant nacionalinį kaimo tinklą ir juo naudojantis (66 straipsnio 3 dalis), teikiant specialias metines ataskaitas (82 straipsnio 4 dalis) ir su bendra valstybių narių įgyvendinama stebėsenos ir vertinimo sistema (74 straipsnio 4 dalis ir 80 straipsnis).Suvestinių ataskaitų skaičiaus mažinimas ir jų turinio paprastinimas strateginės stebėsenos srityjeAtliekant Bendrosios žemės ūkio politikos (BŽŪP) paprastinimą, valstybės narės paprašė, kad būtų sumažintas Komisijai teikiamų ataskaitų skaičius. Kaimo plėtros politikos srityje reikalaujama, kad valstybės narės be metinių pažangos ataskaitų Komisijai pateiktų suvestines ataskaitas, kuriose aptartų pažangą, padarytą įgyvendinant savo nacionalinių strategijų planus, ir tikslus, taip pat savo įnašą vykdant Bendrijos strategines gaires.Pagal šiuo metu galiojančias taisykles šios suvestinės ataskaitos turi būti pateikiamos kas dvejus metus, pradedant 2010 m. ir baigiant 2014 m., t. y. iš viso turi būti pateiktos trys ataskaitos. Pagal pasiūlymą ataskaitų skaičius būtų sumažintas iki dviejų – pirmoji turėtų būti pateikta 2010 m. atlikus laikotarpio vidurio vertinimą, o antroji – 2015 m. atlikus ex post vertinimą.Be to, šiuo metu reikalaujama, kad ataskaitoje būtų apibendrintos ankstesnių metų pažangos ataskaitos. Šis reikalavimas turėtų būti panaikintas, nes dėl jo kartojamas darbas.Todėl Komisijos ataskaitų, kuriose apibendrinami svarbiausi su nacionalinių strategijų planų įgyvendinimu ir Bendrijos strateginėmis gairėmis susiję pokyčiai, kryptys ir uždaviniai, skaičius turėtų būti sumažintas iki dviejų – pirmoji turėtų būti pateikta 2011 m., o antroji – 2016 m.Gamintojų grupėms skirtos priemonės taikymo srities išplėtimasAtsižvelgiant į Komisijos komunikatą „Veiksmingesnė Europos maisto produktų tiekimo grandinė“ ir į Aukšto lygio ekspertų grupės pieno klausimais rekomendacijas, reikėtų, kad šiuo metu galiojanti nuostata dėl paramos gamintojų grupių kūrimosi ir administracinės veiklos išlaidoms padengti, kuria jau gali pasinaudoti visi naujųjų valstybių narių sektoriai, būtų taikoma plačiau ir apimtų 15 ES valstybių narių. Tačiau nereikėtų sudaryti galimybės remti vaisų ir daržovių sektoriaus gamintojų grupių, kadangi jų veikla gali būti remiama pagal Bendro bendro rinkos organizavimo reglamento 103b–103g straipsnius.Naudojimosi prie konkrečių poreikių geriau pritaikytomis konsultavimo paslaugomis palengvinimasPaprastinant BŽŪP valstybės narės taip pat pasiūlė pakeisti naudojimosi konsultavimo paslaugomis taisykles. Šiuo metu taisyklėse reikalaujama, kad teikiant konsultavimo paslaugas ūkininkai būtų informuojami bent apie teisės aktais nustatytus valdymo reikalavimus ir geros žemės ūkio bei aplinkosaugos praktikos sąlygas pagal kompleksinio paramos susiejimo reikalavimus, taip pat Sąjungos teisės aktais grindžiamus darbo saugos standartus.Siekiant palengvinti naudojimąsi prie individualių paramos gavėjo poreikių geriau pritaikytomis konsultavimo paslaugomis, teikiamos konsultavimo paslaugos neturėtų apimti visų išvardytų aspektų, bet tik vieną ar keletą iš jų.Tęstiniai bei linijiniai ir jungiamieji elementaiPagal Buveinių direktyvos 10 straipsnį valstybės narės, rengdamos žemės naudojimo planus ir įgyvendindamos plėtros politiką, ir visų pirma siekdamos pagerinti „Natura 2000“ tinklo ekologinį vientisumą, stengiasi, jei mano tai esant būtina, skatinti laukinei faunai ir florai svarbių kraštovaizdžio elementų valdymą.Tai tokie elementai, kurie dėl savo linijinės ir tęstinės struktūros (pvz., upės ir jų krantai ar tradicinės laukų ribų žymėjimo sistemos) ar dėl jų atliekamos jungiamosios funkcijos (pvz., kūdros ar maži miškeliai) yra būtini laukinių rūšių migracijai, plitimui ir genetiniams mainams.Tokios teritorijos gali būti svarbios „Natura 2000“ vietovių vientisumui, todėl reikėtų įtraukti atitinkamas nuostatas, pagal kurias už šias nacionaliniu lygmeniu nustatytas ribas turinčias gamtos apsaugos teritorijas būtų leista skirti „Natura 2000“ išmokas, jei pateikiamas pakankamas pagrindimas, kuriuo remiantis joms gali būti taikomas Buveinių direktyvos 10 straipsnis. Siekiant užtikrinti, kad išmokos ir toliau visų pirma būtų skiriamos už nustatytas „Natura 2000“ vietoves, manoma, kad šias išmokas tikslinga proporcingai riboti atsižvelgiant į „Natura 2000“ vietoves. Tačiau ši nuostata neturi įtakos valstybių narių pastangoms pagal Buveinių direktyvą skatinti laukinei florai ir faunai itin svarbių kraštovaizdžio elementų valdymą ir neprieštarauja tinkamo Buveinių direktyvos 10 straipsnio įgyvendinimo klausimui.Tolesni veiksmai kompleksinio paramos susiejimo reikalavimų pažeidimo atvejaisValstybė narė gali nuspręsti pasinaudoti galimybe laikyti reikalavimų pažeidimą nedideliu arba netaikyti išmokos mažinimo arba neskyrimo tais atvejais, kai atitinkama suma neviršija 100 EUR. Pagal šiuo metu galiojančias nuostatas kitais metais kompetentinga kontrolės institucija turėtų patikrinti, ar ūkininkas pašalino konkretų nustatytą pažeidimą. Tačiau siekiant supaprastinti taisykles ir palengvinti administracinę naštą, reikėtų išnagrinėti galimybę supaprastinti tolesnės veiklos patikros sistemą.Skatinamojo elemento įtraukimas į priemones, kurioms taikomas Sutarties 43 straipsnisKad pagalbos priemonė būtų laikoma suderinama su bendrąja rinka, ji turi būti skatinamojo pobūdžio arba ją teikiant turi būti numatytas koks nors atsakomasis pagalbos gavėjo įnašas. Atgaline data paramos gavėjui už jau pradėtą veiklą teikiama pagalba negali būti laikoma skatinamojo pobūdžio. Tačiau šiuo metu nėra reikalaujama, kad Sąjungos teisės aktuose nustatytą skatinamąjį poveikį turėtų bendrai finansuojamos kaimo plėtros priemonės, patvirtintos pagal Sutarties 43 straipsnį; šis reikalavimas taikomas papildomoms išmokoms, kurioms, jei tvirtinamos kaip programos dalis ir dėl jų nereikia teikti atskiro pranešimo, taikomos valstybės pagalbos žemės ūkiui taisyklės. Todėl atgaline data teikti pagalbą taip pat turėtų būti uždrausta pagal bendrai finansuojamas žemės ūkio priemones ir turėtų būti nustatyta atitikties paramos skyrimo reikalavimams pradžios data.KONSULTACIJŲ SU SUINTERESUOTOSIOMIS ŠALIMIS REZULTATAI IR POVEIKIO VERTINIMAS-  Konsultacijos su suinteresuotosiomis šalimis-  Tiriamųjų duomenų rinkimas ir naudojimasNepriklausomo tyrimo ir konsultacijų su suinteresuotosiomis šalimis neprireikė.-  Poveikio vertinimasPoveikio vertinimo neprireikė.TEISINIAI PASIŪLYMO ASPEKTAI-  Siūlomų veiksmų santraukaNustatyti Tarybos reglamentu (EB) Nr. 1698/2005 Komisijai suteikiamus deleguotuosius ir įgyvendinimo įgaliojimus ir nustatyti atitinkamą deleguotųjų ir įgyvendinimo aktų priėmimo procedūrą.Be to, įtraukiamos kai kurios supaprastinimo nuostatos, praplečiama gamintojų grupių kūrimosi išlaidoms padengti skiriamos paramos taikymo sritis, praplečiama „Natura 2000“ paramos taikymo sritis apimant Buveinių direktyvos (92/43/EEB) 10 straipsnyje nurodytas teritorijas ir nustatoma, kad pagal Sutarties 43 straipsnį patvirtintos priemonės turi būti skatinamojo pobūdžio.-  Teisinis pagrindasSutarties dėl Europos Sąjungos veikimo 43 straipsnis.-  Subsidiarumo principasPasiūlymas priklauso bendrai ES ir valstybių narių kompetencijai ir atitinka subsidiarumo principą.-  Proporcingumo principasPasiūlymas atitinka proporcingumo principą.-  Pasirinktos priemonėsSiūloma priemonė – Europos Parlamento ir Tarybos reglamentas.Kitos priemonės būtų netinkamos dėl toliau nurodytos priežasties. reglamentas turi būti iš dalies keičiamas reglamentu.POVEIKIS BIUDŽETUIĮgyvendindama šią priemonę Sąjunga nepatirs jokių papildomų išlaidų.5. Papildoma informacija-  SupaprastinimasPataisomis, susijusiomis su kompleksiniu paramos susiejimu, strateginių ataskaitų teikimu ir naudojimusi konsultavimo paslaugomis, atliekamas svarbus supaprastinimo darbas ir prisidedama prie valstybių narių administracinės naštos mažinimo.2010/0266 (COD)PasiūlymasEUROPOS PARLAMENTO IR TARYBOS REGLAMENTOkuriuo iš dalies keičiamas Tarybos reglamentas (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtraiEUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 42 straipsnio pirmą pastraipą ir 43 straipsnio 2 dalį,atsižvelgdami į Europos Komisijos pasiūlymą[2],po to, kai teisės akto pasiūlymas buvo perduotas nacionaliniams parlamentams,atsižvelgdami į Europos ekonomikos ir socialinių reikalų komiteto nuomonę[3],atsižvelgdami į Regionų komiteto nuomonę[4],laikydamiesi įprastos teisėkūros procedūros[5],kadangi:1.  Tarybos reglamentu (EB) Nr. 1698/2005[6] Komisijai suteikiami įgaliojimai įgyvendinti kai kurias to reglamento nuostatas.2.  Įsigaliojus Lisabonos sutarčiai, Komisijai Reglamentu (EB) Nr. 1698/2005 suteiktus įgaliojimus reikia suderinti su Sutarties dėl Europos Sąjungos veikimo (toliau – Sutartis) 290 ir 291 straipsniais.3.  Komisija turėtų būti įgaliota priimti deleguotuosius aktus pagal Sutarties 290 straipsnį, kad galėtų papildyti ar iš dalies pakeisti tam tikras neesmines Reglamento (EB) Nr. 1698/2005 nuostatas. Reikėtų nustatyti nuostatas, kurių atžvilgiu tokie įgaliojimai gali būti taikomi, taip pat sąlygas, kurioms esant galima pasinaudoti suteiktais įgaliojimais.4.  Kad Reglamentas (EB) Nr. 1698/2005 visose valstybėse narėse būtų taikomas vienodai, Komisija turėtų būti įgaliota priimti įgyvendinimo aktus pagal Sutarties 291 straipsnį. Komisija turėtų priimti tuos įgyvendinimo aktus pagal ... m. ... ... d. Europos Parlamento ir Tarybos reglamento (ES) Nr. XX/XXXX nuostatas, nebent aiškiai numatyta kitaip.5.  Atsižvelgiant į kai kurių nuostatų dėl kaimo plėtros, kurias Komisija vadovaudamasi jai pagal Reglamentą (EB) Nr. 1698/2005 suteiktais įgaliojimais iki šiol yra priėmusi, svarbą, tos nuostatos turėtų būti įtrauktos į minėtą reglamentą.6.  Siekiant užtikrinti vienodą valstybių narių atnaujintų nacionalinės strategijos planų pateikimą, Komisijai turėtų būti sudaryta galimybė įgyvendinimo aktais nustatyti vienodas taisykles.7.  Reikalaujama, kad valstybės narės ir Komisija teiktų ataskaitas apie nacionalinės ir Bendrijos strategijos stebėseną. Siekiant sumažinti administracinę naštą ir išvengti darbo kartojimo, kiekvienos valstybės narės pateikiamų suvestinių strateginių ataskaitų skaičius turėtų būti sumažintas iki dviejų, o jų turinys – supaprastintas.8.  Siekdama užtikrinti, kad pagal Reglamento (EB) Nr. 1698/2005 18 straipsnio 2 dalį valstybių narių pateikiamų kaimo plėtros programų vertinimai būtų atliekami vienodai ir juos būtų galima palyginti, Komisija įgyvendinimo aktais turėtų priimti vienodas kaimo plėtros programų pateikimo taisykles.9.  Siekdama teisinio tikrumo, Komisija kaimo plėtros programas turėtų tvirtinti įgyvendinimo aktais.10.  Siekiant užtikrinti, kad kaimo plėtros programos būtų priimamos skaidriai ir veiksmingai, Komisijai turėtų būti sudaryta galimybė įgyvendinimo aktais nustatyti atitinkamas procedūras.11.  Be to, valstybei narei pateikus prašymą peržiūrėti kaimo plėtros programas, Komisija sprendimus dėl tokių prašymų turėtų priimti įgyvendinimo aktais.12.  Siekdama užtikrinti, kad kaimo plėtros programos būtų persvarstomos skaidriai ir veiksmingai, Komisija įgyvendinimo aktais turėtų nustatyti atitinkamas procedūras.13.  Konsultavimo paslaugos turėtų padėti ūkininkams įvertinti jų žemės ūkio valdose vykdomos veiklos rezultatus ir nustatyti būtinus patobulinimus, susijusius su teisės aktais nustatytais valdymo ir geros agrarinės bei aplinkosaugos būklės reikalavimais, numatytais 2009 m. sausio 19 d. Tarybos reglamente (EB) Nr. 73/2009, nustatančiame bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančiame tam tikras paramos schemas ūkininkams[7], ir Bendrijos darbo saugos standartuose. Atsižvelgiant į tai, kad parama už naudojimąsi konsultavimo paslaugomis teikiama jau kelerius metus, reikėtų sudaryti sąlygas teikti prie individualių paramos gavėjo poreikių geriau pritaikytas paslaugas.14.  Atsižvelgiant į Komisijos komunikatą „Veiksmingesnė Europos maisto produktų tiekimo grandinė“[8] ir į Aukšto lygio ekspertų grupės pieno klausimais rekomendacijas, reikėtų, kad šiuo metu gamintojų grupių kūrimosi ir administracinės veiklos išlaidoms padengti turimomis finansavimo galimybėmis galėtų pasinaudoti visos valstybės narės. Tačiau norint išvengti vienalaikio paramos teikimo iš įvairių šaltinių atvejų, parama neturėtų būti teikiama vaisių ir daržovių sektoriaus gamintojų grupių kūrimosi išlaidoms padengti.15.  Daugiamečius įsipareigojimus pagal tam tikras priemones paprastai reikėtų prisiimti penkerių–septynerių metų laikotarpiui. Prireikus ir pagrįstais atvejais Komisijai turėtų būti sudarytos sąlygos patvirtinti kaimo plėtros programas, kuriose, atsižvelgiant į ypatingas tam tikrų rajonų aplinkybes, tam tikriems įsipareigojimams nustatomas ilgesnis laikotarpis.16.  Reikalaujama, kad valstybės narės patvirtintų kalnuotų vietovių ir vietovių, kuriose yra konkrečių kliūčių, ribas ir nustatytų vietovių, kuriose yra didelių gamtinių kliūčių, ribas. Komisija įgyvendinimo aktais turėtų nustatyti konkrečias nuostatas, pagal kurias minėtos vietovės būtų tvirtinamos arba nustatomos jų ribos, ir taip užtikrinti, kad šie veiksmai visose valstybėse būtų atliekami vadovaujantis vienodais kriterijais.17.  1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos[9] 10 straipsnyje reikalaujama, kad valstybės narės, siekdamos pagerinti „Natura 2000“ tinklo ekologinį vientisumą, stengtųsi skatinti elementų, kurie dėl savo linijinės ar tęstinės struktūros arba dėl jų atliekamos jungiamosios funkcijos yra būtini laukinių rūšių migracijai, plitimui ir genetiniams mainams, valdymą. Už tokias vietoves turėtų būti suteikta teisė gauti „Natura 2000“ išmokas. Tačiau siekiant užtikrinti, kad išmokos ir toliau visų pirma būtų skiriamos už nustatytas „Natura 2000“ vietoves, tikslinga, kad jos būtų proporcingai ribojamos atsižvelgiant į nustatytas „Natura 2000“ vietoves.18.  Jeigu valstybė narė nusprendžia pasinaudoti galimybe laikyti reikalavimų pažeidimą nedideliu arba netaikyti išmokos mažinimo ar neskyrimo tais atvejais, kai atitinkama suma neviršija 100 EUR, kitais metais kompetentinga kontrolės institucija turėtų patikrinti, ar ūkininkas pašalino konkretų nustatytą pažeidimą. Tačiau siekiant palengvinti administracinę naštą reikėtų išnagrinėti galimybę supaprastinti tolesnės veiklos patikros sistemą.19.  Reikalaujama, kad kiekviena valstybė narė sukurtų nacionalinį kaimo tinklą. Siekdama užtikrinti, kad įvairūs nacionaliniai kaimo tinklai būtų kuriami nuosekliai ir vienodai, Komisija įgyvendinimo aktais turėtų nustatyti išsamias su minėtų tinklų kūrimu ir naudojimu susijusias nuostatas.20.  Siekdama užtikrinti, kad valstybėms narėms skiriami įsipareigojimų asignavimai būtų paskirstyti objektyviai ir skaidriai, Komisija įgyvendinimo aktais turėtų juos kasmet paskirstyti valstybėms narėms. Atsižvelgiant į specifinį tų teisės aktų pobūdį, Komisija turėtų būti įgaliota juos priimti be Reglamente (ES) Nr. XX/XXXX numatyto komiteto pagalbos.21.  Kad pagalbos priemonė būtų laikoma suderinama su vidaus rinka, ji turi būti skatinamojo pobūdžio arba ją teikiant turi būti numatytas koks nors atsakomasis pagalbos gavėjo įnašas. Atgaline data suteikiama pagalba negali būti laikoma skatinamojo pobūdžio. Todėl priemonių, kurioms taikomas Sutarties 42 straipsnis, atveju reikėtų numatyti, kad parama negali būti teikiama veiklai, kuri pradėta vykdyti prieš pateikiant paraišką gauti paramą.22.  Turėtų būti reikalaujama, kad valstybės narės vykdytų kontrolę pagal Komisijos įgyvendinimo aktais nustatytinas taisykles, visų pirma susijusias su prie įvairių kaimo plėtros priemonių pobūdžio priderintos kontrolės rūšimi ir intensyvumu. Be to, Komisija turėtų būti įgaliota įgyvendinimo aktais nustatyti vienodas valstybių narių valdžios institucijų vykdomos kontrolės įgyvendinimo sąlygas ir taip užtikrinti nuoseklų kontrolės vykdymą.23.  Komisijai ir valstybėms narėms bendradarbiaujant tūrėtų būti sukurtas bendras stebėsenos ir vertinimo tinklas. Siekiant skaidrumo, jį įgyvendinimo aktais turi patvirtinti Komisija.24.  Reikalaujama, kad valstybės narės kiekvienais metais siųstų Komisijai metinę jų kaimo plėtros programų įgyvendinimo pažangos ataskaitą. Komisija, siekdama užtikrinti, kad nacionalinių kaimo tinklų konkrečių programų metinėse pažangos ataskaitose pateikiama informacija būtų vienoda ir palyginama, turėtų įgyvendinimo aktais nustatyti išsamias su šiomis ataskaitomis susijusias nuostatas.25.  Turėtų būti sukurta informacinė sistema, kuri padėtų Komisijai saugiai keistis bendros svarbos duomenimis su kiekviena valstybe nare. Komisija įgyvendinimo aktais turėtų nustatyti vienodas tos sistemos naudojimo sąlygas.26.  Todėl Reglamentą (EB) Nr. 1698/2005 reikėtų atitinkamai iš dalies pakeisti,PRIĖMĖ ŠĮ REGLAMENTĄ:1 straipsnisReglamentas (EB) Nr. 1698/2005 iš dalies keičiamas taip:(1) 5 straipsnis iš dalies keičiamas taip:a) 2 dalis pakeičiama taip:„2. Komisija ir valstybės narės užtikrina, kad EŽŪFKP ir valstybių narių pagalba būtų suderinta su Sąjungos veikla, politikos kryptimis ir prioritetais. EŽŪFKP pagalba visų pirma atitinka ekonominės ir socialinės sanglaudos, taip pat Sąjungos paramos žuvininkystei instrumento tikslus. Siekdama užtikrinti, kad EŽŪFKP pagalba būtų suderinta ir su kitais Sąjungos paramos instrumentais, Komisija įgyvendinimo aktais gali nustatyti specialias Sąjungos priemones, su kuriomis toks pagalbos derėjimas turi būti užtikrintas.“b) 6 dalis pakeičiama taip:„6. Pagal šį reglamentą parama neskiriama schemoms, atitinkančioms reikalavimus gauti paramą pagal bendro rinkos organizavimo priemones. Siekdama atsižvelgti į konkrečius programavimo sričių atvejus, Komisija įgyvendinimo aktais gali patvirtinti šios taisyklės išimtis.“(2) 12 straipsnis papildomas šia dalimi:„3. Programavimo laikotarpiu nacionalinės strategijos planai gali būti atnaujinti. Komisija įgyvendinimo aktais gali nustatyti minėtų atnaujinimų taisykles.“(3) 13 straipsnio 1 ir 2 dalys pakeičiamos taip:„1. Kiekviena valstybė narė pateikia Komisijai dvi suvestines ataskaitas, kuriose išdėsto pažangą, padarytą įgyvendinant savo nacionalinės strategijos planą, ir tikslus, taip pat savo įnašą vykdant Bendrijos strategines gaires. Pirmoji ataskaita pateikiama 2010 m., o antroji – 2015 m., ne vėliau kaip spalio 1 d.2. Ataskaitoje pirmiausia išdėstomi:a) kaimo plėtros programų įgyvendinimo pažanga ir rezultatai, susiję su nacionalinės strategijos plane nustatytais rodikliais;b) kiekvienos programos tęstinio vertinimo rezultatai.“(4) 14 straipsnio 1 dalies pirma pastraipa pakeičiama taip:„Komisija pateikia dvi ataskaitas, kuriose apibendrinami svarbiausi pokyčiai, tendencijos ir sunkumai, susiję su nacionalinės strategijos planų ir Bendrijos strateginių gairių įgyvendinimu. Pirmoji ataskaita pateikiama 2011 m., o antroji – 2016 m.“(5) 18 straipsnis iš dalies keičiamas taip:27.  3 dalis papildoma šia pastraipa:„Atsižvelgdama į šį vertinimą, Komisija įgyvendinimo aktais nustato vienodas kaimo plėtros programų pateikimo sąlygas.“28.  4 dalis pakeičiama taip:„4. Kiekvieną kaimo plėtros programą Komisija tvirtina įgyvendinimo aktais.Be to, ji įgyvendinimo aktais gali nustatyti tokio patvirtinimo procedūrą.“(6) 19 straipsnio 2 dalis pakeičiama taip:„2. Valstybėms narėms pateikus prašymą peržiūrėti kaimo plėtros programas, Komisija sprendimus dėl tokių prašymų priima įgyvendinimo aktais.Siekiant, kad Komisijai būtų sudaryta galimybė veiksmingai ir proporcingai taikyti procedūras, ji deleguotaisiais aktais gali nustatyti taisykles, susijusias su pakeitimais, kurie atliekami be Komisijos patvirtinimo arba kuriuos Komisija tvirtina be 91c straipsnyje nurodyto Komiteto pagalbos.Pakeitimų pateikimo, vertinimo ir tvirtinimo procedūrines nuostatas Komisija priima įgyvendinimo aktais.“(7) 20 straipsnio d punkto ii papunktis pakeičiamas taip:„ii) gamintojų grupių įsikūrimo rėmimu.“(8) Prieš 1 poskirsnį įterpiamas šis 20a straipsnis:„20a straipsnis Specialieji reikalavimaiSiekdama užtikrinti, kad fondai būtų naudojami veiksmingai bei tikslingai ir paramos gavėjams būtų sudarytos vienodos sąlygos, Komisija deleguotaisiais aktais nustato su 20 straipsnyje numatytomis priemonėmis susijusius specialiuosius reikalavimus.“(9) 24 straipsnio 1 dalies antra pastraipa pakeičiama taip:„Teikiant konsultavimo paslaugas ūkininkai informuojami bent apie vieną ar daugiau teisės aktuose nustatytų valdymo reikalavimų ir geros agrarinės bei aplinkosaugos būklės sąlygų, numatytų Reglamento (EB) Nr. 73/2009 5 ir 6 straipsniuose ir II ir III prieduose, taip pat, jei taikoma, vieną ar daugiau Sąjungos teisės aktais grindžiamų darbo saugos standartų.“(10) 32 straipsnio 1 dalies b punktas pakeičiamas taip:„b) skiriama Sąjungos maisto kokybės schemoms arba valstybių narių pripažintoms schemoms, atitinkančioms tikslius Komisijos deleguotaisiais aktais nustatytus kriterijus, siekiant užtikrinti šios priemonės derėjimą su ES politika ir prioritetais. Schemos, kurių vienintelis tikslas – užtikrinti pagal Sąjungos arba nacionalinę teisę privalomų standartų laikymosi aukštesnio lygio kontrolę, neatitinka paramos skyrimo reikalavimų;“(11) 33 straipsnis papildomas šia pastraipa:„Parama teikiama gamintojų grupėms, kurias sudaro 32 straipsnyje nurodytoje maisto kokybės schemoje aktyviai dalyvaujantys veiklos vykdytojai. Vienam ar daugiau sektorių atstovaujančios profesinės ir (arba) skirtingų profesijų atstovus vienijančios organizacijos „gamintojų grupėms“ nepriskiriamos.“(12) 35 straipsnio 3 dalis pakeičiama taip:„3. Parama teikiama gamintojų grupėms, kurias valstybės narės kompetentinga institucija oficialiai pripažįsta iki 2013 m. gruodžio 31 d. Tačiau parama neteikiama vaisių ir daržovių sektoriaus gamintojų grupių kūrimosi išlaidoms padengti.“(13) Prieš 1 poskirsnį įterpiamas šis 36a straipsnis:„36a straipsnis Specialieji reikalavimaiSiekdama užtikrinti, kad fondai būtų naudojami veiksmingai bei tikslingai ir paramos gavėjams būtų sudarytos vienodos sąlygos, Komisija deleguotaisiais aktais nustato su 36 straipsnyje numatytomis priemonėmis susijusius specialiuosius reikalavimus.“(14) 38 straipsnio 2 dalis pakeičiama taip:„2. Paramos dydis neviršija šio reglamento I priede nustatytos didžiausios sumos. Kad 20 straipsnio c punkto i papunktyje numatyta parama nesidubliuotų su 36 straipsnio a punkto iii papunktyje numatyta parama, Komisija deleguotaisiais aktais nustato taisykles, susijusias su nepalankiomis aplinkybėmis, susidarančiomis vykdant Direktyva 2000/60/EB nustatytus specialiuosius reikalavimus, ir nustato sąlygas, pagal kurias nustatoma metinės paramos už išmokas, susijusias su minėta direktyva, suma.“(15) 39 straipsnio 3 dalies antra pastraipa pakeičiama taip:„Paprastai šie įsipareigojimai prisiimami penkerių–septynerių metų laikotarpiui. Prireikus ir pagrįstais atvejais Komisija įgyvendinimo aktais gali patvirtinti kaimo plėtros programas, kuriose tam tikriems įsipareigojimams nustatomas ilgesnis įgyvendinimo laikotarpis.“(16) 40 straipsnio 2 dalies antra pastraipa pakeičiama taip:„Paprastai šie įsipareigojimai prisiimami penkerių–septynerių metų laikotarpiui. Prireikus ir pagrįstais atvejais Komisija įgyvendinimo aktais gali patvirtinti kaimo plėtros programas, kuriose tam tikriems įsipareigojimams nustatomas ilgesnis įgyvendinimo laikotarpis.“(17) 41 straipsnis papildomas šia pastraipa:„Norint pasinaudoti tokia parama, dėl susijusių investicijų neturi labai padidėti žemės ar miškų ūkio valdos vertė ar pelningumas.“(18) 43 straipsnio 1 dalis papildoma tokia pastraipa:„Pirmos pastraipos c punkte „ūkininkai“ – tai asmenys, kurie didžiąją savo darbo laiko dalį skiria žemės ūkio veiklai ir iš jos uždirba didžiąją dalį savo pajamų pagal valstybės narės nustatytinus kriterijus.“(19) 47 straipsnio 1 dalies antra pastraipa pakeičiama taip:„Paprastai šie įsipareigojimai prisiimami penkerių–septynerių metų laikotarpiui. Prireikus ir pagrįstais atvejais Komisija įgyvendinimo aktais gali patvirtinti kaimo plėtros programas, kuriose tam tikriems įsipareigojimams nustatomas ilgesnis įgyvendinimo laikotarpis.“(20) 49 straipsnis papildomas šia pastraipa:„Norint pasinaudoti tokia parama, dėl susijusių investicijų neturi labai padidėti žemės ar miškų ūkio valdos vertė ar pelningumas.“(21) 50 straipsnis iš dalies keičiamas taip:29.  4 ir 5 dalys pakeičiamos taip:„4. Komisija įgyvendinimo aktais nustato taisykles, pagal kurias valstybės narės savo programose:a) patvirtina arba pakeičia esamas pagal 2 dalį ir 3 dalies b punktą nustatytas ribas arbab) nustato 3 dalies a punkte nurodytų plotų ribas.5. 36 straipsnio a punkto iii papunktyje numatytų išmokų skyrimo reikalavimus atitinka šie žemės ūkio paskirties plotai:a) pagal direktyvas 2009/147/EB ir 92/43/EEB nustatyti „Natura 2000“ žemės ūkio paskirties plotai;b) kitos nustatytas ribas turinčios gamtos apsaugos teritorijos, kuriose ūkininkavimo veiklai taikomi aplinkosaugos apribojimai, kuriais prisidedama prie Direktyvos 92/43/EEB 10 straipsnio įgyvendinimo;c) pagal Direktyvą 2000/60/EB į upės baseino valdymo planus įtraukti žemės ūkio paskirties plotai.“30.  7 dalis pakeičiama taip:„7. 36 straipsnio b punkto iv papunktyje numatytų išmokų skyrimo reikalavimus atitinka šie miškų plotai:a) pagal direktyvas 2009/147/EB ir 92/43/EEB nustatyti „Natura 2000“ miškų plotai;b) kitos nustatytas ribas turinčios gamtos apsaugos teritorijos, kurių miškams taikomi aplinkosaugos apribojimai, kuriais prisidedama prie Direktyvos 92/43/EEB 10 straipsnio įgyvendinimo.“31.  Įterpiama ši dalis:„9. Šio straipsnio 5 dalies b punkte ir 7 dalies b punkte nurodyti plotai neviršija 5 % kiekvienos kaimo plėtros programos teritorinei taikymo sričiai priklausančių „Natura 2000“ vietovių plotų.“(22) 51 straipsnis iš dalies keičiamas taip:32.  2 dalies trečia pastraipa pakeičiama taip:„Jei valstybė narė nusprendžia pasinaudoti antroje pastraipoje numatyta galimybe, kitais metais kompetentinga institucija imasi veiksmų, reikalingų patikrinti, ar paramos gavėjas pašalino atitinkamo pažeidimo pasekmes. Paramos gavėjui pranešama apie nustatytą pažeidimą ir pareigą imtis ištaisomųjų veiksmų.“33.  4 dalies įvadinė frazė pakeičiama taip:„Siekdama užtikrinti, kad šiame straipsnyje numatytas išmokų sumažinimas ir neskyrimas būtų taikomi nuosekliai, Komisija deleguotaisiais aktais nustato atitinkamas skaidrumo ir proporcingumo principų taikymo taisykles. Tokiais atvejais atsižvelgiama į pažeidimo sunkumą, mąstą, pastovumą ir pasikartojimą, taip pat į šiuos kriterijus:“(23) Prieš 1 poskirsnį įterpiamas šis 52a straipsnis:„52a straipsnis Specialieji reikalavimaiSiekdama užtikrinti, kad fondai būtų naudojami veiksmingai bei tikslingai ir kad paramos gavėjams būtų sudarytos vienodos sąlygos, Komisija deleguotaisiais aktais nustato su 52 straipsnyje numatytomis priemonėmis susijusius specialiuosius reikalavimus.“(24) 53 straipsnis papildomas šia pastraipa:„Šiame straipsnyje „ūkininko ūkio narys“ – tai fizinis ar juridinis asmuo arba fizinių ar juridinių asmenų grupė, nepriklausomai nuo tos grupės ir jos narių juridinio statuso, suteikiamo pagal nacionalinę teisę, išskyrus ūkio darbininkus. Jei ūkininko ūkio narys yra juridinis asmuo arba juridinių asmenų grupė, tas narys paraiškos gauti paramą teikimo metu ūkyje turi vykdyti žemės ūkio veiklą.“(25) Įterpiamas 63a straipsnis:„63a straipsnis Specialieji reikalavimaiSiekdama užtikrinti, kad fondai būtų naudojami veiksmingai bei tikslingai ir kad paramos gavėjams būtų sudarytos vienodos sąlygos, Komisija deleguotaisiais aktais nustato su 63 straipsnyje numatytomis priemonėmis susijusius specialiuosius reikalavimus.“(26) 66 straipsnis iš dalies keičiamas taip:34.  2 dalis papildoma šia pastraipa:„Siekdama užtikrinti derėjimą su Sąjungos politikos reikalavimais, prioritetais ir teise, Komisija deleguotaisiais aktais gali patvirtinti sąlygas, pagal kurias nustatomas dalyvavimo teikiant techninę pagalbą mastas, jei kaimo plėtros programa apima tiek regionus, kurie atitinka reikalavimus pagal konvergencijos tikslą, tiek regionus, kurie šių reikalavimų neatitinka, ir lėšų skyrimo 68 straipsnyje nurodyto nacionalinio kaimo tinklo sukūrimui ir naudojimui sąlygas.“35.  3 dalies trečia pastraipa pakeičiama taip:„Komisija, pasinaudodama įgyvendinimo taisyklėmis, priima nacionalinio kaimo tinklo sukūrimo ir naudojimo taisykles.“(27) 69 straipsnio 4 dalis pakeičiama taip:„Komisija įgyvendinimo aktais be 91 c straipsnyje nurodyto komiteto pagalbos atlieka 1 dalyje nurodytos sumos metinį paskirstymą valstybėms narėms, prieš tai atėmusi 2 dalyje nurodytą sumą ir atsižvelgdama į:a) sumas, skiriamas regionams, atitinkantiems reikalavimus pagal konvergencijos tikslą;b) ankstesnės veiklos rezultatus irc) konkrečias situacijas ir poreikius, pagrįstus objektyviais kriterijais.“(28) 70 straipsnio 1 dalis pakeičiama taip:„1. Kaimo plėtros programą patvirtinančiu sprendimu kiekvienai krypčiai nustatomas didžiausias EŽŪFKP įnašas. Siekdama valstybėms narėms suteikti tam tikrą lankstumą nedideles EŽŪFKP lėšų sumas perkelti iš vienos krypties į kitą, Komisija deleguotaisiais aktais nustato lankstumo ribą. Tuo sprendimu prireikus aiškiai nustatomi asignavimai, skiriami regionams, atitinkantiems reikalavimus pagal konvergencijos tikslą.“(29) 71 straipsnis iš dalies keičiamas taip:36.  1 dalies antra pastraipa pakeičiama šiomis antra ir trečia pastraipomis:„Naujos išlaidos, pridedamos keičiant 19 straipsnyje nurodytą programą, atitinka reikalavimus nuo tos dienos, kai Komisija gauna prašymą pakeisti programą. Valstybės narės atsako už išlaidas, patirtas nuo dienos, kai Komisija gauna jų prašymą pakeisti programą, iki sprendimo, kuriuo patvirtinamas pakeitimas, priėmimo dienos.Jei dėl stichinių nelaimių imamasi skubių priemonių, kaimo plėtros programose gali būti numatyta, kad su programos keitimu susijusios išlaidos gali atitikti reikalavimus nuo ankstesnės nei antroje pastraipoje nurodyta diena.“37.  2 dalis papildoma šiomis pastraipomis:„Parama skiriama tik išlaidoms, kurios patiriamos įgyvendinant Sutarties 42 straipsnio taikymo sričiai priklausančias priemones, padengti po to, kai kompetentingai institucijai pateikiama paraiška.Tačiau antroje pastraipoje nustatytas reikalavimas netaikomas priemonėms, nurodytoms 20 straipsnio a punkte, 20 straipsnio b punkto vi papunktyje, 20 straipsnio c punkto i ir ii papunkčiuose, 20 straipsnio d punkto i–iii papunkčiuose, 36 straipsnio a punkto i–v papunkčiuose ir 36 straipsnio b punkto i papunktyje, išskyrus įveisimo išlaidas pagal 36 straipsnio b punkto i papunktį.“38.  5 dalis pakeičiama taip:„5. Nepaisant 3 dalies b punkto, EŽŪFKP finansavimas gali būti skiriamas kita nei negrąžinama tiesioginė parama forma. Siekiant užtikrinti veiksmingą EŽŪFKP panaudojimą bei nuoseklų jo taikymą ir išsaugoti Sąjungos finansinius interesus, Komisija deleguotaisiais aktais priima specialias palūkanų subsidijos ir kitų finansų inžinerijos priemonių bendro finansavimo sąlygas.“(30) 74 straipsnio 4 dalis pakeičiama šiuo tekstu:„4. Valstybės narės vykdo kontrolę pagal Komisijos deleguotaisiais aktais nustatytas kontrolės, sankcijų, nepagrįstų išmokų neskyrimo ir susigrąžinimo taisykles, priderintas prie įvairių kaimo plėtros priemonių pobūdžio, siekdamos užtikrini veiksmingą jų taikymą ir vienodas sąlygas visiems paramos gavėjams. Komisija įgyvendinimo aktais nustato vienodas valstybių narių valdžios institucijų vykdomos kontrolės įgyvendinimo sąlygas.“(31) 78 straipsnis papildomas tokia pastraipa:„f punkte „svarbus pasiūlymas dėl pakeitimų“ apima visus pakeitimus, kuriems reikalingas Komisijos įgyvendinimo aktais priimamas patvirtinimas, išskyrus 19 straipsnio 2 dalies antroje pastraipoje nurodytus pakeitimus, taip pat apima finansinio paskirstymo pagal tos pačios krypties priemones pakeitimus ir pakeitimus, susijusius su naujų priemonių bei veiklos rūšių įdiegimu ir turimų priemonių bei veiklos rūšių panaikinimu.“(32) 80 straipsnis pakeičiamas taip:„80 straipsnisBendra stebėsenos ir vertinimo sistemaBendra stebėsenos ir vertinimo sistema rengiama bendradarbiaujant Komisijai ir valstybėms narėms, ją įgyvendinimo aktais tvirtina Komisija. Sistemoje nurodomas ribotas bendrų kiekvienai programai taikomų rodiklių skaičius.“(33) 82 straipsnio 4 dalis pakeičiama taip:„4. Komisija įgyvendinimo aktais nustato taisykles, susijusias su konkrečių programų pagal 66 straipsnio 3 dalį metinėmis pažangos ataskaitomis.“(34) 86 straipsnis papildomas šia pastraipa:„9. Siekdama užtikrinti, kad vertinimai būtų atliekami laikantis šiame straipsnyje nustatyto tvarkaraščio, Komisija deleguotaisiais aktais gali nustatyti dėl šio tvarkaraščio nesilaikymo taikomas atitinkamas sankcijas.“(35) Į IX antraštinę dalį įterpiamas šis 89a straipsnis:„89a straipsnisKeitimasis informacija ir dokumentaisKomisija, bendradarbiaudama su valstybėmis narėmis, sukuria informacinę sistemą, kuri padėtų Komisijai saugiai keistis bendros svarbos duomenimis su kiekviena valstybe nare. Komisija įgyvendinimo aktais nustato vienodas tos sistemos naudojimo sąlygas.“(36) 90 ir 91 straipsniai išbraukiami.(37) Įterpiami šie 91a, 91b ir 91c straipsniai:"91a straipsnisKomisijos įgaliojimaiKai Komisijai suteikiama kompetencija, ji deleguotųjų aktų atveju veikia pagal 91b straipsnyje nurodytą procedūrą, o įgyvendinimo aktų atveju – pagal 91c straipsnyje nurodytą procedūrą, jei šiame reglamente aiškiai nenustatyta kitaip.91b straipsnisDeleguotieji aktai1. Įgaliojimai priimti šiame reglamente nurodytus deleguotuosius aktus Komisijai suteikiami neribotam laikui.Priėmusi deleguotąjį aktą, Komisija iškart vienu metu apie jį praneša Europos Parlamentui ir Tarybai.2. Europos Parlamentas arba Taryba įgaliojimus bet kuriuo metu gali atšaukti.Institucija, pradėjusi vidaus procedūrą, kad nuspręstų, ar atšaukti įgaliojimus, prieš priimdama galutinį sprendimą per pagrįstą laikotarpį informuoja kitą instituciją ir Komisiją, nurodydama deleguotus įgaliojimus, kurie gali būti atšaukti, ir galimas tokio atšaukimo priežastis.Sprendimu dėl įgaliojimų atšaukimo nutraukiamas tame sprendime nurodytų įgaliojimų delegavimas. Sprendimas įsigalioja nedelsiant arba vėlesnę jame nurodytą dieną. Jis neturi poveikio jau galiojančių deleguotųjų aktų galiojimui. Sprendimas skelbiamas Europos Sąjungos oficialiajame leidinyje.3. Europos Parlamentas arba Taryba gali pareikšti prieštaravimus dėl deleguotojo akto per du mėnesius nuo pranešimo dienos. Europos Parlamento arba Tarybos iniciatyva šis laikotarpis gali būti pratęstas [dviem] mėnesiams.Jei, pasibaigus šiam laikotarpiui, nei Europos Parlamentas, nei Taryba nepareiškė prieštaravimų dėl deleguotojo akto, jis skelbiamas Europos Sąjungos oficialiajame leidinyje ir įsigalioja jame numatytą dieną.Deleguotasis aktas gali būti skelbiamas Europos Sąjungos oficialiajame leidinyje ir įsigalioti iki to laikotarpio pabaigos, jeigu ir Europos Parlamentas, ir Taryba informavo Komisiją, kad prieštaravimo nepareikš.Jei Europos Parlamentas arba Taryba pareiškia prieštaravimą dėl deleguotojo akto, jis neįsigalioja. Prieštaraujanti institucija išdėsto prieštaravimo priežastis.91c straipsnisĮgyvendinimo aktai. Komitetas[Užpildyti, kai bus priimtas šiuo metu Europos Parlamente ir Taryboje svarstomas reglamentas, kuriuo nustatomos Sutarties dėl Europos Sąjungos veikimo 291 straipsnio 2 dalyje numatytos kontrolės mechanizmų taisyklės ir bendrieji principai.](38) 92 straipsnio 1 dalis pakeičiama taip:„1. Jei siekiant palengvinti perėjimą nuo galiojančios sistemos prie šiuo reglamentu nustatytos sistemos būtų reikalingos specialios priemonės, tokias priemones deleguotaisiais aktais priima Komisija.“(39) I priedo (***) išnaša pakeičiama taip:„(***) Siekdama atsižvelgti į specialias Maltos aplinkybes, Komisija deleguotaisiais aktais gali nustatyti mažiausią pagalbos sumą tiems gamybos sektoriams, kurių bendras gamybinis pajėgumas ypač mažas.“2 straipsnisŠis reglamentas įsigalioja trečią dieną po jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta BriuselyjeEuropos Parlamento vardu Tarybos varduPirmininkas Pirmininkas FINANSINĖ PAŽYMA | AGRI/I1/Ares/2010/483446 (JGS/TM) 6.20.2010.6 |DATA 2010 07 15 |1. | BIUDŽETO EILUTĖ 05 04 05 01 | 2010 M. ASIGNAVIMAI ĮA: 14 335 536 182 EUR MA: 12 606 200 000 EUR |2. | PAVADINIMAS Tarybos reglamento, kuriuo iš dalies keičiamas Reglamentas (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai, projektas |3. | TEISINIS PAGRINDAS - |4. | TIKSLAI Reglamentą (EB) Nr. 1698/2005 suderinti su Lisabonos sutartimi ir vykdant BŽŪP paprastinimo darbą įgyvendinti daugelį supaprastinimo pasiūlymų. |5. | FINANSINIS POVEIKIS (1) | 12 MĖNĖSIŲ LAIKOTARPIS (mln. EUR) | EINAMIEJI FINANSINIAI METAI 2009 M. (mln. EUR) | KITI FINANSINIAI METAI 2010 M. (mln. EUR) |5.0 | IŠLAIDOS – IŠ EB BIUDŽETO (galiojančios kainos) – NACIONALINIŲ VALDŽIOS INSTITUCIJŲ – KITOS | - | - | - |5.1 | PAJAMOS – EB NUOSAVIEJI IŠTEKLIAI (MOKESČIAI IR (ARBA) MUITAI) – NACIONALINĖS | - | - | - |2011 M. | 2012 M. | 2013 M. |5.0.1 | NUMATOMOS IŠLAIDOS (galiojančios kainos) ĮA MA | - - | - - | - - |5.1.1 | NUMATOMOS PAJAMOS | - | - | - |5.2 | APSKAIČIAVIMO METODAS – |6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ? | TAIP NE |6.1 | AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP NE |6.2 | AR REIKĖS SKIRTI PAPILDOMĄ BIUDŽETĄ? | TAIP NE |6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE |6.4 | KITA | (2) |PASTABOS (1) Dalinis Reglamento (EB) Nr. 1698/2005 pakeitimas neturės jokio finansinio poveikio įsipareigojimų asignavimams, nes bendras kaimo plėtrai skiriamas paketas ir jo metinis paskirstymas lieka nepakitę. Atsižvelgiant į pagrindinius siūlomus pakeitimus – suderinimą su Lisabonos sutartimi ir valstybių narių administracinės naštos supaprastinimą, – dalinis pakeitimas mokėjimų asignavimams taip pat neturėtų finansinio poveikio. Tik trijų dalinių pakeitimų atveju (praplečiant paramos taikymo sritį, kad ji apimtų paramą gamintojų grupių administracinėms veiklos išlaidoms padengti, praplečiant „Natura 2000“ teritorijas, kad jos apimtų tam tikras gamtos apsaugos teritorijas, ir pagal Sutarties 43 straipsnį nustatant, kad priemonės turi būti skatinamojo pobūdžio) trumpuoju laikotarpiu galėtų būti šiek tiek perskirstytos išmokos, tačiau jų poveikis biudžeto poreikių vertinimui yra palyginti nežymus. |[1] OL L 277, 2005 10 21, p. 1.[2] OL C […], […], p. […].[3] OL C […], […], p. […].[4] OL C […], […], p. […].[5] OL C […], […], p. […].[6] OL L 277, 2005 10 21, p. 1.[7] OL L 30, 2009 1 31, p. 16.[8] COM (2009) 591, 2009 10 28.[9] OL L 206, 1992 7 22, p. 7.


Avis juridique important

|

52004PC0495

Pasiūlymas Europos Parlamento ir Tarybos reglamentas dėl Europos regioninės plėtros fondo  /* KOM/2004/0495 galutinis - COD 2004/0167 */

Briuselis, 14.7.2004KOM(2004) 495 galutinis2004/0167 (COD)PasiūlymasEUROPOS PARLAMENTO IR TARYBOS REGLAMENTASdėl Europos regioninės plėtros fondo(pateikta Komisijos)AIŠKINAMASIS MEMORANDUMASEB sutarties 158 straipsnyje yra nustatyta, kad Bendrijos tikslas yra skatinti darnią plėtrą, o 160 straipsnyje yra numatytas Europos regioninės plėtros fondas (ERPF), kurio paskirtis yra padėti ištaisyti regionų pusiausvyros sutrikimus.Naujausia plėtra išryškino ES regionų skirtumus, gerokai padidinusi menkiau išsivysčiusių regionų skaičių. Šie regionai, kurių BVP vienam gyventojui svyruoja nuo 30% iki 75% Bendrijos vidurkio, susiduria su problema, kaip pasiekti konvergenciją. Kita vertus, labiau išsivysčiusiuose regionuose ir toliau susiduriama su problema, kaip sukurti ir padidinti jų santykinį patrauklumą, didinant jų konkurencingumą, kad jie prisidėtų prie darnios Bendrijos teritorijos plėtros.Plėtra tuo pačiu padidino bendrą ES sienų skaičių. Todėl reikia didesnio teritorinio bendradarbiavimo, kuris remtųsi bendrais vietos plėtros projektais, vykdomais tarpvalstybinio bendradarbiavimo sąlygomis, veiksmais, skatinančiais integruotą teritorinę plėtrą nacionalinės plėtros sąlygomis ir plėtros bei mainų tinklais.Norint panaikinti regioninio vystymosi lygio Bendrijoje skirtumus, reikia imtis veiksmų tiek biudžeto, tiek teminiu požiūriu. Tad ERPF veiksmai diferencijuojami pagal paramą gaunančius regionus, tuo pačiu daugiausia orientuojantis į Sąjungos prioritetus, apibrėžtus Lisabonoje ir Geteborge.Pagal "konvergencijos" tikslą, ERPF taiko platų intervencijos mastą, kuris atspindi šių regionų svarbius poreikius. Tai turi padėti regionams sutelkti ir modernizuoti savo išteklius bei pradėti integruotos ir tvaraus regioninio vystymosi procesą. Dabar daugiausiai dėmesio skiriama moksliniams tyrimams, naujovėms ir rizikos prevencijai, nors infrastruktūros vis dar tebėra svarbios."Regionų konkurencingumo ir užimtumo" tikslo struktūrą apibūdina trys grupės temų: naujovės ir žinių ekonomika, kurios paskirtis padidinti regionų ūkių kokybę, aplinka ir rizikos prevencija, kuriomis siekiama užtikrinti vystymosi krypčių tvarumą, ir galimybė naudotis transporto paslaugomis ir informacinėmis bei ryšių technologijomis (IRT), siekiant sumažinti regionų izoliavimą nuo transporto ir skaitmeninių tinklų, kas sudaro prielaidą jų patrauklumui.Specialus tikslas yra susijęs su teritoriniu bendradarbiavimu, kurio struktūrą sudaro tarpvalstybiniai ir nacionaliniai elementai ir kuris grindžiamas veiksmų, susijusių su Lisabonos ir Geteborgo darbotvarke, visuma. Savo ruožtu regioninis aspektas įeina į programų, vykdomų siekiant pirmiau nurodytų dviejų tikslų, bendrą valdymą. Jis grindžiamas atvirkštine strategija, kuri užtikrina visų subjektų dalyvavimą ir atliekamų veiksmų sėkmę. Siekiant šio tikslo ir toliau bus skiriama parama mainų tinklų plėtrai, regioninių ir vietos valdžios institucijų analizei ir tyrimui. Programavimo ir valdymo taisyklės supaprastinamos ir išaiškinamos.Galiausia, ERPF ypatingą dėmesį skiria teritorijų ypatumams, ypač remdamasis EB sutarties 299 straipsnio 2 dalimi. Šiuo požiūriu reglamentas leidžia programų planavimo etape koreguoti nuostatas, kad būtų atsižvelgta į ypatingą miestų ir kaimo vietovių bei vietovių su gamtinėmis kliūtimis padėtį. Taip pat leidžiama finansuoti papildomas išlaidas, atsiradusias dėl atokiausių regionų periferinio išsidėstymo.2004/0167 (COD)PasiūlymasEUROPOS PARLAMENTO IR TARYBOS REGLAMENTASdėl Europos regioninės plėtros fondoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 162 straipsnio pirmąją pastraipą ir 299 straipsnio 2 dalies antrąją pastraipą,atsižvelgdami į Komisijos pasiūlymą[1],atsižvelgdami į Europos ekonomikos ir socialinių reikalų komiteto nuomonę[2],atsižvelgdami į Regionų komiteto nuomonę[3],veikdami pagal Sutarties 251 straipsnyje nustatytą tvarką,kadangi:Sutarties 160 straipsnyje nustatyta, kad Europos regioninės plėtros fondo (ERPF) paskirtis yra padėti ištaisyti pagrindinius Bendrijos regionų pusiausvyros sutrikimus. Todėl ERPF padeda mažinti įvairių regionų išsivystymo lygio skirtumus ir atsiliekančių regionų bei salų, įskaitant kaimo vietoves, atsilikimo mastą.Struktūriniams fondams ir Sanglaudos fondui bendros nuostatos yra išdėstytos Reglamente (EB) Nr. (...)[4], nustatančiame bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo. Turi būti nustatytos konkrečios nuostatos dėl veiklos rūšies, kurią ERPF gali finansuoti pagal tame reglamente nustatytus tikslus.ERPF turėtų teikti pagalbą pagal bendrąją sanglaudos politikos strategiją, kuri užtikrina didesnį pagalbos orientavimą į Bendrijos prioritetus, ypač už mažiau išsivysčiusių regionų ribų.Reglamentas (EB) Nr. (...) nustato, kad išlaidų tinkamumas turi būti nustatytas nacionaliniu lygiu, su tam tikromis išimtimis, dėl kurių turi būti nustatytos konkrečios nuostatos. Todėl turėtų būti nustatytos išimtys, susijusios su ESF.Efektyvų ir veiksmingą ERPF remiamo veiksmo įgyvendinimą lemia veiksmingas valdymas ir visų atitinkamų teritorinių ir socialinių ekonominių subjektų, ypač regioninės ir vietos valdžios institucijų, partnerystė.Remiantis miestams skirtos Bendrijos iniciatyvos, numatytos 1999 m. birželio 21 d. Tarybos reglamento (EB) Nr. 1260/1999, nustatančio bendrąsias nuostatas dėl struktūrinių fondų[5], 20 straipsnio 1 dalies b punkte, įgyvendinimo patirtimi ir privalumais, urbanistinis aspektas turėtų būti stiprinamas, visiškai integruojant tos srities priemones į ERPF bendrai finansuojamas veiklos programas.Ypač svarbu užtikrinti, kad ERPF skiriama parama ir parama, kurią skiria Europos žemės ūkio kaimo plėtros fondas pagal Reglamentą (EB) Nr. (...)[6] ir Europos žuvininkystės fondas pagal Reglamentą (EB) Nr. (...)[7], viena kitą papildytų ir derėtų. Todėl ERPF bendrai finansuojamos programos turėtų remti kaimo ekonomikos ir nuo žvejybos priklausančių sričių, kuriose nevykdoma tradicinė veikla, įvairinimą.Būtina užtikrinti, kad ERPF finansuojamas veiksmas, skirtas mažoms ir vidutinėms firmoms, atsižvelgtų į Europos mažųjų ir vidutinių įmonių chartiją, kurią Europos Vadovų Taryba priėmė Santa Maria de Feira, ir padėtų ją įgyvendinti.Ypatingas dėmesys turėtų būti skiriamas atokiausiems regionams, t. y. išimties tvarka turėtų būti išplėsta ERPF veiklos sritis, įtraukiant veiklos paramos, susijusios su papildomų išlaidų tam tikruose sektoriuose kompensavimu, finansavimą. Kad galima būtų taikyti šią leidžiančią nukrypti nuostatą, reikia naudotis Sutarties 299 straipsnio 2 dalimi kaip teisiniu pagrindu.ERPF turėtų spręsti problemas, susijusias su Austrijos, Suomijos ir Švedijos stojimo akto 6 protokole minimų kaimyninių sričių, kuriose itin mažas gyventojų tankumas, prieinamumu ir jų nutolimu nuo didelių rinkų. ERPF taip pat turėtų spręsti konkrečius sunkumus, su kuriais susiduria salos, kalnuotos vietovės ir retai apgyvendintos vietovės, kurių geografinė padėtis lėtina jų vystymąsi.ERPF turėtų užtikrinti sinergiją su Europos socialinio fondo ir Sanglaudos fondo pagalba. Jis taip pat užtikrina papildomumą ir atitikimą kitoms Bendrijos politikoms.Būtina nustatyti konkrečias nuostatas dėl veiklos programų, vykdomų siekiant "Europos teritorinio bendradarbiavimo tikslo" programavimo, valdymo, monitoringo ir kontrolės.Būtina remti tarpvalstybinį ir nacionalinį bendradarbiavimą su Bendrijos kaimyninėmis valstybėmis tais atvejais, kai reikia užtikrinti, kad valstybių narių regionams, kurie ribojasi su trečiosiomis šalimis, būtų suteikta veiksminga pagalba jų vystymuisi. Atitinkamai yra tikslinga leisti išimties tvarka finansuoti ERPF pagalbą projektams, vykdomiems trečiųjų šalių teritorijoje, jei jie yra naudingi Bendrijos regionams.Turėtų būti panaikintas 1999 m. liepos 12 d. Europos Parlamento ir Tarybos Reglamentas (EB) Nr. 1783/1999 dėl Europos regioninės plėtros fondo[8],PRIĖMĖ ŠĮ REGLAMENTĄ:I SKYRIUSBENDROSIOS NUOSTATOS1 straipsnisDalykasŠis reglamentas nustato Europos regioninės plėtros fondo (ERPF) uždavinius, jo pagalbos taikymo sritį, siekiant "konvergencijos", "regionų konkurencingumo ir užimtumo" bei "Europos teritorinio bendradarbiavimo", kaip apibrėžta Reglamento (EB) Nr. (...), nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, 3 straipsnyje, ir išlaidų rūšis, kurios atitinka pagalbos reikalavimus.Jis nustato konkrečias nuostatas dėl miestams ir kaimo vietovėms, nuo žvejybos priklausančioms vietovėms, atokiausiems regionams ir vietovėms su gamtinėmis kliūtimis taikomo režimo.Jis taip pat nustato konkrečias nuostatas dėl "Europos teritorinio bendradarbiavimo" tikslo, ypač nuostatas, susijusias su programavimu, įgyvendinimu, valdymu, monitoringu ir kontrole.2 straipsnisPaskirtisERPF padeda finansuoti pagalbą, skirtą didinti ekonominę, socialinę ir teritorinę sanglaudą, mažindamas regionų išsivystymo skirtumus ir remdamas regionų ekonomikos struktūrų plėtojimą ir reguliavimą, įskaitant nuosmukį patiriančių pramoninių regionų pertvarką.Atlikdamas šį uždavinį, ERPF įgyvendina Bendrijos prioritetus, ypač būtinybę didinti konkurencingumą ir labiau skatinti naujoves, kurti nuolatines darbo vietas bei skatinti aplinką tausojantį augimą.3 straipsnisPagalbos taikymo sritisERPF savo pagalbą skiria nedideliam skaičiui teminių prioritetų. Veiksmų, kurie bus finansuojami pagal kiekvieną prioritetą, rūšis ir įvairovė atspindi skirtingą "konvergencijos", "regionų konkurencingumo ir užimtumo" ir "Europos teritorinio bendradarbiavimo" tikslų, nustatytų šio reglamento 4, 5, 6 straipsniuose, pobūdį.ERPF padeda finansuoti:a) veiksmingas investicijas;b) infrastruktūrą;c) kitas vystymo iniciatyvas, įskaitant paslaugas įmonėms, finansavimo priemonių, pavyzdžiui, rizikos kapitalo, paskolų ir garantijų fondų bei vietos plėtojimo fondų, palūkanų subsidijų, kūrimą ir plėtojimą, gretutines paslaugas ir keitimąsi patirtimi tarp regionų, miestų ir atitinkamų socialinių, ekonominių ir aplinkosaugos subjektų;d) techninę pagalbą, nurodytą Reglamento (EB) Nr. (...) 43 ir 44 straipsniuose.4 straipsnisKonvergencijaPagal "konvergencijos" tikslą ERPF pagalba daugiausia skirta remti tvarų integruotą regionų ir vietos ekonominį vystymąsi, mobilizuojant ir stiprinant vidaus pajėgumus per programas, skirtas modernizuoti ir įvairinti regionų ekonomines struktūras, pirmiausia šiose srityse:1) Moksliniai tyrimai ir technologijų plėtra (MTTP), naujovės ir verslumas, įskaitant regionų mokslinių tyrimų ir technologijų plėtros pajėgumų stiprinimą, pagalba MTTP mažosiose ir vidutinėse įmonėse (MVĮ) ir technologijų perdavimui, MVĮ ir universitetų bei mokslinių tyrimų ir technologijų centrų ryšių stiprinimas, verslo tinklų ir grupių plėtojimas, pagalba teikiant verslo ir technologijų paslaugas MVĮ grupėms, MVĮ verslumo ir naujovių finansavimo taikant naujas finansines priemones skatinimas;2) Informacinė visuomenė, įskaitant vietos turinio, paslaugų ir programų kūrimą, geresnių sąlygų naudotis internetinėmis viešosiomis paslaugomis sudarymas ir tų paslaugų plėtojimas, pagalba ir paslaugos MVĮ, kad jos galėtų perimti informacines ir ryšių technologijas (IRT) ir veiksmingai jomis naudotis;3) Aplinka, įskaitant investicijas, susijusias su atliekų tvarkymu, vandens tiekimu, miestų nuotekų valymu ir oro kokybe, integruota taršos prevencija ir kontrole, užterštų vietų ir žemės atgaivinimu, biologinės įvairovės skatinimu ir gamtos apsauga, pagalba MVĮ, skirta skatinti tvarios gamybos metodus, tam tikslui diegiant rentabilias aplinkos valdymo sistemas ir perimant bei naudojant taršos prevencijos technologijas;4) Rizikos prevencija, įskaitant gamtinių ir technologinių pavojų prevencijos ir jų sprendimo planų rengimą ir įgyvendinimą;5) Turizmas, įskaitant gamtos turtų ir kultūros vertybių, kurios gali padėti plėtoti tvarų turizmą, rėmimas, kultūros paveldo apsauga ir stiprinimas remiant ūkio plėtrą, pagalba, skirta pagerinti turizmo paslaugų teikimą, teikiant naujas geresnės kokybės paslaugas;6) Transporto investicijos, įskaitant transeuropinius tinklus ir integruotas visą miestą apimančias strategijas švariam miesto transportui užtikrinti, kurios padeda sudaryti geresnes sąlygas naudotis keleivių ir krovinių vežimo paslaugomis bei gerina jų kokybę, padeda pasiekti labiau subalansuotą transporto rūšių pasiskirstymą, skatina intermodalines sistemas ir mažina poveikį aplinkai;7) Energija, įskaitant transeuropinius tinklus, kurie padeda užtikrinti didesnį tiekimo saugumą, kurti vidaus rinką ir integruoti aplinkos aspektus, didinti energijos efektyvumą ir atsinaujinančių energijos šaltinių plėtojimą;8) Investicijos į švietimą, kurios padeda didinti gyvenimo patrauklumą ir kokybę regionuose;9) Sveikata, įskaitant investicijas, skirtas plėtoti ir gerinti sveikatos paslaugų teikimą, kurios padeda užtikrinti geresnę regioninę plėtrą ir gyvenimo kokybę regionuose;10) Tiesioginė pagalba investicijoms į MVĮ, padedanti sukurti ir išlaikyti darbo vietas.5 straipsnisRegionų konkurencingumas ir užimtumasPagal "regionų konkurencingumo ir užimtumo" tikslą ERPF pagalba, atsižvelgiant į tvaraus regioninio vystymosi strategijas, daugiausia skiriama šiems prioritetams:1) naujovės ir žinių ekonomika, kurių siekiama teikiant pagalbą regionų naujovių strategijų, didinančių regionų naujovių sistemų efektyvumą, kūrimui ir įgyvendinimui, o būtent reikia:a) skatinti regionų MTTP ir naujovių pajėgumus, tiesiogiai susijusius su regionų ekonominio vystymosi tikslais, remiant pramonės arba konkrečių technologijų kompetencijos centrus, skatinant technologijų perdavimą ir plėtojant technologijų prognozavimą bei tarptautinę politikų lyginamąją analizę naujovių skatinimo tikslais, ir remiant firmų bendradarbiavimą, bendras MTTP bei naujovių politikas;b) skatinti naujoves MVĮ, remiant universitetų ir įmonių bendradarbiavimo tinklus, verslo tinklus ir MVĮ grupes ir sudarant palankias sąlygas MVĮ naudotis pažangiomis verslo rėmimo paslaugomis, remiant švaresnių naujų technologijų integravimą į MVĮ;c) skatinti verslumą, sudarant palankias sąlygas naujų idėjų ekonominiam panaudojimui ir skatinant universitetus ir veikiančias firmas kurti naujas firmas;d) kurti naujas finansines priemones ir inkubacines priemones, padedančias kurti arba plėsti aktyviai žinias taikančias firmas.2) aplinka ir rizikos prevencija, o būtent reikia:a) skatinti investicijas užterštoms vietoms ir žemei atgaivinti, skatinti infrastruktūros, susijusios su biologine įvairove ir "Natura 2000" plėtojimą, tokiu būdu padedant plėtoti tvarią ekonomiką ir įvairinti kaimo vietoves;b) skatinti energijos efektyvumą ir atsinaujinančios energijos gamybą;c) skatinti švarų miestų visuomeninį transportą;d) kurti planus ir priemones, kaip užkirsti kelią gamtiniams ir technologiniams pavojams ir kaip su jais tvarkytis.3) galimybė ne pagrindiniuose miestuose naudotis bendrus ekonominius interesus tenkinančiomis transporto ir telekomunikacijų paslaugomis, būtent:a) stiprinti antrinius tinklus, gerinant ryšius su transeuropiniais tinklais, regioniniais geležinkelių centrais, oro uostais ir uostais, arba su multimodalinėmis platformomis, suteikiant geležinkelių linijoms radialines linijas ir remiant regionų bei vietos vidaus vandenų kelius;b) sudaryti MVĮ galimybes efektyviai naudotis IRT, remiant prieigą prie tinklų, kuriant viešus naudojimosi internetu punktus, įrangą ir plėtojant paslaugas bei programas.6 straipsnisEuropos teritorinis bendradarbiavimasPagal "Europos teritorinio bendradarbiavimo" tikslą ERPF pagalba daugiausia skiriama:1) plėtoti tarpvalstybinę ekonominę ir socialinę veiklą, taikant bendras tvaraus teritorijų vystymo strategijas, pirmiausia:a) skatinant verslumą ir ypač MVĮ, turizmo, kultūros ir tarpvalstybinės prekybos plėtojimą;b) skatinant aplinkos apsaugą ir bendrą jos tvarkymą;c) mažinant izoliavimą, tam tikslui sudarant geresnes galimybes naudotis transportu, informaciniais ir ryšių tinklais bei paslaugomis, tarptautinėmis vandens, nuotekų ir energijos sistemomis; ird) plėtojant bendradarbiavimą, pajėgumus ir bendrą infrastruktūrų naudojimą, ypač sveikatos, kultūros ir švietimo sektoriuose.Be to, ERPF gali padėti skatinti tarpvalstybinių darbo rinkų integraciją, vietos užimtumo iniciatyvas, vienodas galimybes, mokymą ir socialinę integraciją, keitimąsi žmogiškaisiais ištekliais ir MTTP priemonėmis.2) nacionaliniam bendradarbiavimui, įskaitant dvišalį jūrinių regionų bendradarbiavimą, kurti ir plėtoti, finansuojant integruotą teritorijų vystymąsi skatinančius tinklus ir veiksmus, laikantis šių prioritetų:a) aiškaus transnacionalinio pobūdžio vandens ūkio tvarkyba, įskaitant upių baseinų, pakrantės zonų, jūrų išteklių, vandens paslaugų ir šlapžemių apsaugą ir tvarkymą;b) geresnių prieigos sąlygų sudarymas, įskaitant investicijas į transeuropinių tinklų tarpvalstybinius ruožus, geresnes galimybes vietos ir regiono mastu naudotis nacionaliniais ir transnacionaliniais tinklais ir platformomis, geresnę nacionalinių ir regioninių sistemų sąveiką bei pažangių ryšių ir informacinių technologijų skatinimą;c) rizikos prevencija, įskaitant jūrų saugumo skatinimą ir apsaugą nuo potvynių, jūrų ir vidaus vandenų taršos, erozijos, žemės drebėjimų ir griūčių prevenciją bei apsaugą nuo jų. Programos gali apimti įrangos tiekimą ir infrastruktūros plėtojimą, nacionalinių pagalbos planų rengimą ir įgyvendinimą, bendras rizikos planavimo sistemas ir bendrų priemonių, kurios skirtos gamtinių ir technologinių pavojų prevencijai, monitoringui ir kontrolei, kūrimą.d) mokslinių ir technologinių tinklų, susijusių su transnacionalinių regionų subalansuoto vystymosi klausimais, kūrimas, įskaitant tarpuniversitetinių tinklų kūrimą, ryšių kūrimą, siekiant įvertinti, kaip MTTP įstaigos ir tarptautiniai MTTP centrai keičiasi mokslo žiniomis ir technologijomis, transnacionalinių MTTP išteklių dalybos konsorciumų plėtojimą, technologijų perdavimo institucijų giminiavimąsi, bendrų finansinės inžinerijos priemonių, skirtų MTTP remti mažosiose ir vidutinėse įmonėse, kūrimą.3) regioninės politikos veiksmingumui didinti, skatinant regioninės ir vietos valdžios institucijų ryšius ir keitimąsi patirtimi 5 straipsnio 1 ir 2 dalyse bei 8 straipsnyje nurodytose srityse, įskaitant visą Bendriją apimančias bendradarbiavimo tinklų programas ir veiksmus, apimančius tyrimus, duomenų rinkimą bei vystymosi tendencijų Bendrijoje stebėjimą ir analizę.7 straipsnisIšlaidų atitikimo tam tikriems reikalavimams taisyklėsToliau išvardytoms išlaidoms padengti negali būti skiriama ERPF pagalba:a) PVM;b) skolos palūkanos;c) žemės pirkimas už sumą, kuri viršija 10% visų tinkamų išlaidų tai operacijai;d) būstas;e) atominių elektrinių eksploatacijos nutraukimas.II SKYRIUSKONKREČIOS NUOSTATOS DĖL POŽIŪRIO Į TAM TIKRUS TERITORINIUS ASPEKTUS8 straipsnisUrbanistinis aspektasAtliekant veiksmus, susijusius su Reglamento (EB) Nr. (...) 25 straipsnio 4 dalies a punkte ir 36 straipsnio 4 dalies b punkte minimu miestų atgaivinimu, ERPF remia dalyvavimą skatinančių bendrų strategijų kūrimą, kad būtų sprendžiamos gausios miestų aglomeracijų ekonominės, aplinkos ir socialinės problemos.Fizinės aplinkos atkūrimas, "rudųjų laukų" pertvarkymas, istorinio ir kultūrinio paveldo išsaugojimas ir plėtojimas gali būti derinami su priemonėmis, skatinančiomis verslumą, vietos užimtumo ir bendruomenės plėtojimą, taip pat paslaugų teikimą gyventojams, atsižvelgiant į kintančias demografines struktūras.Nukrypstant nuo Reglamento (EB) Nr. (...) 33 straipsnio 2 dalies, ERPF finansavimas priemonėms, teikiamas pagal "regionų konkurencingumo ir užimtumo" tikslą ir patenkanti į Reglamento (EB) Nr. (...) dėl Europos socialinio fondo taikymo sritį, padidinamas iki 10% aptariamo prioriteto.9 straipsnisKaimo vietovės ir nuo žvejybos priklausančios vietovėsValstybės narės ir regionai užtikrina, kad priemonės, kurias pagal Reglamentą (EB) Nr. (...) bendrai finansuoja Europos žemės ūkio kaimo plėtros fondas (EŽŪKPF), bei veiksmai, kuriuos pagal Reglamentą (EB) Nr. (...) bendrai finansuoja Europos žuvininkystės fondas (EŽF) ir programos, kurias bendrai finansuoja ERPF, papildytų vienos kitas ir derėtų.ERPF intervencija į kaimo vietoves ir nuo žvejybos priklausančias vietoves labiausiai susijusi su ekonominiu šių vietovių įvairinimu, įskaitant:1) infrastruktūrą prieinamumui pagerinti;2) telekomunikacinių tinklų ir paslaugų kaimo vietovėse plėtojimo pagreitinimą;3) žemės ūkio ir žuvininkystės sektoriams nepriklausančių naujų ekonominės veiklos rūšių plėtojimą;4) miesto ir kaimo vietovių ryšių stiprinimą;5) turizmo ir kaimo patogumų plėtojimą.Valstybės narės ir regionai užtikrina, kad, viena vertus, EŽŪKPF bendrai finansuojami veiksmai bei EŽF bendrai finansuojami veiksmai bei, kita vertus, ERPF bendrai finansuojami veiksmai papildytų vieni kitus ir derėtų. Šiuo tikslu 1, 3 ir 5 punktuose numatytiems veiksmams valstybės narės, rengdamos veiklos programas, apibrėžia aiškius kriterijus, kurie leistų atskirti, kuriuos kaimo vietovėms skirtus veiksmus turi pagal šį straipsnį finansuoti ERPF arba pagal Reglamento (EB) Nr. (...) 49 straipsnio 1 dalies a, b ir i punktus - EŽŪKPF, arba kuriuos veiksmus, skirtus nuo žvejybos priklausančioms vietovėms, turi pagal Reglamento (EB) Nr. (...) (...) straipsnį finansuoti EŽF.10 straipsnisVietovės su gamtinėmis kliūtimisERPF bendrai finansuojamose regioninėse programose, skirtose Reglamento (EB) Nr. (...) 52 straipsnio 1 dalies b punkte nurodytoms vietovėms su gamtinėmis kliūtimis, ypatingas dėmesys skiriamas konkrečioms tų vietovių problemoms.Nepažeisdamas 3 ir 4 straipsnių, ERPF pirmiausia padeda finansuoti investicijas, skirtas prieinamumui pagerinti, su kultūriniu paveldu susijusioms ekonominės veiklos rūšims skatinti ir plėtoti, skatinti tausojantį gamtinių išteklių naudojimą ir turizmo sektorių.11 straipsnisAtokiausi regionaiAtsižvelgdamas į papildomą asignavimą, minimą Reglamento (EB) Nr. (...) 16 straipsnio 1 dalies d punkte, ir nukrypdamas nuo šio reglamento 3 straipsnio 2 dalies, ERPF padeda finansuoti veiklos pagalbą atokiausiuose regionuose, kad kompensuotų papildomas išlaidas 4 straipsnyje nurodytose srityse ir toliau išvardytose papildomose srityse, išskyrus Sutarties I priede nurodytus produktus:a) pagalba krovinių vežimo paslaugoms ir pirminė pagalba transporto paslaugoms;b) pagalba, susijusi su sandėliavimo apribojimais, per dideliu gamybos priemonių dydžiu ir priežiūra bei žmogiškojo kapitalo trūkumu vietos darbo rinkoje.III SKYRIUSKONKREČIOS NUOSTATOS DĖL "EUROPOS TERITORINIO BENDRADARBIAVIMO" TIKSLO1 SKIRSNISVEIKLOS PROGRAMOS12 straipsnisTurinysKiekvienoje veiklos programoje, parengtoje remiantis "Europos teritorinio bendradarbiavimo" tikslu, turi būti pateikta ši informacija:1) bendradarbiavimo būklės analizė, vertinant bendradarbiavimo stipriuosius ir silpnuosius aspektus, bei patvirtinta strategija bendradarbiavimo klausimams spręsti;2) prioritetų, kurie buvo pasirinkti remiantis Bendrijos strateginėmis gairėmis, ir atitinkamų veiklos programos prioritetų pagrindimas bei spėjamas ex ante vertinimo, minimo Reglamento (EB) Nr. (...) 46 straipsnyje, poveikis;3) informacija apie prioritetus ir jų konkrečius tikslus. Šie tikslai išreiškiami skaičiais, naudojant ribotą skaičių įgyvendinimo, rezultatų ir poveikio rodiklių. Šie rodikliai turi būti tokie, kad galima būtų išmatuoti prioritetus įgyvendinančių tikslų pažangą ir efektyvumą;4) pagalbos sričių suskirstymas pagal kategorijas, laikantis išsamių Reglamento (EB) Nr. (...) įgyvendinimo taisyklių;5) vienas finansavimo planas, kuriame nėra išskirstymo pagal valstybes nares ir kurį sudaro 2 lentelės:a) lentelė, kurioje bendra ERPF skiriamo finansinio asignavimo suma pagal Reglamento (EB) Nr. (...) 50-53 straipsnius yra suskirstyta kiekvieniems metams. Bendra ERPF kasmet skiriamo įnašo suma turi atitikti atitinkamą finansinę perspektyvą;b) lentelė, kurioje visam programavimo laikotarpiui ir kiekvienam prioritetui yra nurodyta bendra Bendrijos skiriamo finansinio asignavimo suma, atitinkamo nacionalinio valstybės finansavimo suma ir ERPF įnašo dydis;6) veiklos programos įgyvendinimo nuostatos:a) valstybės narės skiria visas 14 straipsnyje išvardytas institucijas;b) aprašomos monitoringo ir vertinimo sistemos, o taip pat monitoringo komiteto sudėtis;c) apibrėžiama tvarka, kuria sutelkiami ir juda finansiniai srautai jų skaidrumui užtikrinti;d) nuostatos veiklos programos viešumui užtikrinti;e) aprašomos Komisijos ir valstybės narės suderintos procedūros, skirtos keistis kompiuterizuotais duomenimis, kad būtų įvykdyti Reglamente (EB) (...) nustatyti mokėjimo, monitoringo ir vertinimo reikalavimai;7) pagrindinių projektų preliminarus sąrašas, apibrėžtas Reglamento (EB) Nr. (...) 38 straipsnyje, kuris turi būti pateiktas programavimo laikotarpiu.2 SKIRSNISTAM TIKRų REIKALAVIMų ATITIKIMAS13 straipsnisIšlaidų atitikimo tam tikriems reikalavimams taisyklėsNepažeisdama Reglamento (EB) Nr. (...) 55 straipsnio Komisija, gavusi valstybės narės prašymą, gali pasiūlyti tam tikrų kategorijų išlaidų atitikimo tam tikriems reikalavimams taisykles, pakeičiančias nacionalines taisykles. Šios Bendrijos išlaidų atitikimo tam tikriems reikalavimams taisyklės priimamos Komisijos reglamentu, laikantis Reglamento (EB) Nr. (...) 104 straipsnio 3 dalies nuostatų.3 SKIRSNISVALDYMAS, MONITORINGAS IR KONTROLė14 straipsnisInstitucijų skyrimasVeiklos programoje dalyvaujančios valstybės narės paskiria vieną vadovaujančiąją instituciją, vieną tvirtinimo instituciją ir vieną audito instituciją vadovaujančiosios institucijos valstybėje narėje. Tvirtinimo institucija gauna Komisijos atliekamus mokėjimus ir paprastai atlieka mokėjimus pagrindiniam pagalbos gavėjui.Valstybės narės įsteigia jungtinį techninį sekretoriatą, kuris veikia vadovaujančioje institucijoje. Jis padeda vadovaujančiajai institucijai ir priežiūros komitetui atlikti savo atitinkamas pareigas.Veiklos programos audito institucijai atlikti savo pareigas, numatytas Reglamento (EB) Nr. (...) 61 straipsnyje, padeda grupė auditorių. Šią grupę sudaro veiklos programoje dalyvaujančios valstybės narės. Ją sudaro audito institucijos atstovas, kurį skiria kiekviena veiklos programoje dalyvaujanti valstybė narė. Kiekviena auditorių grupė sudaroma vėliausiai per tris mėnesius nuo veiklos programą patvirtinančio sprendimo. Ji parengia savo darbo tvarkos taisykles. Jai pirmininkauja veiklos programos audito institucija.Auditorių grupė patvirtina veiklos programos audito institucijos baigiamąją ataskaitą, minimą Reglamento (EB) Nr. (...) 70 straipsnyje.Kiekviena veiklos programoje dalyvaujanti valstybė narė paskiria atstovus, kurie posėdžiauja Reglamento (EB) Nr. (...) 64 straipsnyje nurodytame priežiūros komitete.15 straipsnisVadovaujančiosios institucijos funkcijosVadovaujančioji institucija atlieka Reglamento (EB) Nr. (...) 59 straipsnyje numatytas užduotis, išskyrus užduotis, susijusias su operacijų ir išlaidų reguliarumu, atsižvelgiant į nacionalines ir Bendrijos taisykles. Šiuo atžvilgiu jo pareiga tėra tikrinti, kad kiekvieno operacijoje dalyvaujančio pagalbos gavėjo išlaidas patvirtintų patvirtintas auditorius.16 straipsnisKontrolės sistemaKad patvirtintų 21 straipsnyje numatytas išlaidas, kiekviena valstybė narė sukuria audito sistemą, leidžiančią, pristačius bendrai finansuojamus produktus ir suteikus bendrai finansuojamas paslaugas, patikrinti, ar išlaidos, deklaruotos jos teritorijoje atliktoms operacijoms arba operacijų dalims, yra pagrįstos ir ar šios išlaidos arba susijusios operacijos arba tų operacijų dalis atitinka Bendrijos ir nacionalines taisykles. Jeigu, pristačius bendrai finansuojamus produktus arba suteikus bendrai finansuojamas paslaugas, galima patikrinti tik visą operaciją, tokį patikrinimą atlieka pagrindinio pagalbos gavėjo auditorius arba vadovaujančioji institucija.Kiekviena valstybė narė užtikrina, kad patvirtintas auditorius galėtų patvirtinti išlaidas per du mėnesius.17 straipsnisFinansų valdymasERPF įnašas mokamas į vieną sąskaitą; mokėti į nacionalines tarpines sąskaitas nereikia.Nepažeisdama valstybių narių atsakomybės už netikslumų nustatymą ir taisymą bei už neteisėtai sumokėtų sumų išieškojimą, tvirtinimo institucija išieško iš pagrindinio pagalbos gavėjo visas sumas, kurios buvo sumokėtos dėl netikslumų. Pagalbos gavėjai grąžina pagrindiniam pagalbos gavėjui per klaidą sumokėtas sumas pagal tarpusavio susitarimą.Jeigu pagrindiniam pagalbos gavėjui pagalbos gavėjai sumų negrąžina, valstybės narės, kurios teritorijoje veikia tas pagalbos gavėjas, kompensuoja tvirtinimo institucijai per klaidą tam pagalbos gavėjui sumokėtą sumą.18 straipsnisEuropos tarpvalstybinio bendradarbiavimo grupėValstybės narės, dalyvaujančios veiklos programoje pagal "Europos teritorinio bendradarbiavimo" tikslą, gali pasinaudoti teisine bendradarbiavimo priemone, sukurta pagal Reglamentą (EB) Nr. (...), ir padaryti ją atsakinga už veiklos programos valdymą, pavedant jai atlikti vadovaujančiosios institucijos ir jungtinio techninio sekretoriato pareigas. Šioje situacijoje kiekviena valstybė narė ir toliau prisiima finansinę atsakomybę.4 SKIRSNISOPERACIJOS19 STRAIPSNISOperacijų atrankaOperacijos, atrinktos veiklos programoms, skirtoms 6 straipsnio 1 dalyje minimai tarpvalstybinei ekonominei ir socialinei veiklai plėtoti, ir veiklos programoms, skirtoms 6 straipsnio 2 dalyje minimam nacionaliniam bendradarbiavimui kurti ir plėtoti, apima pagalbos gavėjus iš mažiausiai dviejų valstybių, kurie kiekvienoje operacijoje bendradarbiauja bent dviem iš toliau nurodytų būdų: bendras kūrimas, bendras įgyvendinimas, bendras aprūpinimas personalu ir bendras finansavimas.Tačiau operacijos, atrinktos veiklos programoms, kurios skirtos nacionaliniam bendradarbiavimui kurti ir plėtoti, gali būti įgyvendinamos vienoje valstybėje narėje, jei jas pateikė institucijos, priklausančios bent dviem valstybėms narėms.Operacijos, atrinktos veiklos programoms, susijusioms su bendradarbiavimo tinklais ir keitimusi patirtimi, kaip nurodyta 6 straipsnio 3 dalyje, apima bent tris pagalbos gavėjus iš mažiausiai trijų regionų, esančių mažiausiai dviejose valstybėse narėse, kurie kiekvienoje operacijoje bendradarbiauja šiais būdais: bendras kūrimas, bendras įgyvendinimas, bendras aprūpinimas personalu ir bendras finansavimas.Be Reglamento (EB)Nr. (...) 64 straipsnyje minimų užduočių monitoringo komitetas dar atsako už operacijų atranką.20 straipsnisPagrindinio partnerio atsakomybėKiekvienoje operacijoje skiriamas pagrindinis pagalbos gavėjas. Pagrindinis pagalbos gavėjas prisiima šiuos įsipareigojimus:a) Jis nustato savo santykių su operacijoje dalyvaujančiais pagalbos gavėjais tvarką, sudarydamas susitarimą, kuriame inter alia pateiktos nuostatos, garantuojančios patikimą operacijai skirtų lėšų valdymą; taip pat nustato neteisėtai sumokėtų sumų išieškojimo tvarką.b) jis atsako už visos operacijos įgyvendinimą;c) jis užtikrina, kad operacijoje dalyvaujančių pagalbos gavėjų pateiktos išlaidos būtų sumokėtos operacijai įgyvendinti ir atitiktų veiklą, dėl kurios yra susitarta su operacijoje dalyvaujančiais pagalbos gavėjais.d) jis tikrina, ar operacijoje dalyvaujančių pagalbos gavėjų pateiktas išlaidas patvirtino 14 straipsnio 2 dalyje minimi auditoriai;e) jis atsako už ERPF įnašo pervedimą operacijoje dalyvaujantiems pagalbos gavėjams.Vadovaujančioji institucija, susitarusi su pagrindiniu pagalbos gavėju, nustato kiekvienos operacijos įgyvendinimo priemones.21 straipsnisIšlaidų tvirtinimasKiekvieno operacijoje dalyvaujančio pagalbos gavėjo deklaruotą išlaidų teisėtumą ir reguliarumą patvirtina 14 straipsnio 2 dalyje nurodyti patvirtinti auditoriai. Kiekvienas operacijoje dalyvaujantis pagalbos gavėjas prisiima atsakomybę, jei jo deklaruotose išlaidose nustatomi netikslumai.22 straipsnisSpecialios sąlygos, reglamentuojančios operacijų vietąTarpvalstybinio bendradarbiavimo sąlygomis deramai pagrįstais atvejais NUTS III lygio vietovėms, esančioms šalia Reglamento (EB) Nr. (...) 7 straipsnio 1 dalyje nurodytų vietovių, gali būti skirtas finansavimas, siekiantis iki 20% atitinkamos veiklos programos biudžeto.Tarpvalstybinio bendradarbiavimo sąlygomis, deramai pagrįstais atvejais operacijoms, kuriose dalyvauja ne tos vietovės partneriai, gali būti skirtas finansavimas, siekiantis iki 20% atitinkamos veiklos programos biudžeto.Tarpvalstybinio ir nacionalinio bendradarbiavimo sąlygomis ERPF gali finansuoti išlaidas, patirtas įgyvendinant operacijas arba jų dalis Europos bendrijai nepriklausančių valstybių teritorijoje, iki 10% savo įnašo veiklos programai sumos, jei jos yra naudingos Bendrijos regionams.Valstybės narės užtikrina šių išlaidų teisėtumą ir reguliarumą.IV SKYRIUSBAIGIAMOSIOS NUOSTATOS23 straipsnisPereinamojo laikotarpio nuostatosŠis reglamentas neturi įtakos priemonių, kurias Taryba arba Komisija yra patvirtinusi pagal Reglamentą (EB) Nr. 1783/99 dėl Europos regioninės plėtros fondo, taikomą iki šio reglamento įsigaliojimo, tolesniam įgyvendinimui ar taisymui, įskaitant visišką arba dalinį panaikinimą.Pagal Reglamentą (EEB) Nr. 1783/99 pateiktos paraiškos ir toliau galioja.24 straipsnisPanaikinimasReglamentas (EB) Nr. 1783/99 yra panaikinamas nuo (...).Nuorodos į Reglamentą (EB) Nr. 1783/99 laikomos nuorodomis į šį reglamentą.25 straipsnisPersvarstymo straipsnisKomisijos pasiūlymu Europos Parlamentas ir Taryba persvarstys šį reglamentą iki 2013 m. gruodžio 31 d.26 straipsnisĮsigaliojimasŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.Jis taikomas nuo 2007 m. sausio 1 d.Šis reglamentas privalomas visas ir tiesiogiai taikomas visose valstybėse narėse.Priimta Briuselyje, [...]Europos Parlamento vardu Tarybos varduPirmininkas Pirmininkas[...][...][1] OL C [...], [...], p. [...].[2] OL C [...], [...], p. [...].[3] OL C [...], [...], p. [...].[4] OL L [...], [...], p. [...].[5] OL L 161, 1999 6 26, p. 1. Reglamentas su paskutiniais pakeitimais, padarytais 2003 m. stojimo aktu.[6] OL L [...], [...], p. [...].[7] OL L [...], [...], p. [...].[8] OL L 213, 1999 8 13, p. 1.